hotchpotch/miracl-hf-unified huggingface dataset:
স্মার্টবুক
স্মার্টবুক ছিল মোবাইল বা বহনযোগ্য যন্ত্রের একটি শ্রেণী যা স্মার্টফোন এবং নেটবুকের সমষ্টিগত বৈশিষ্ট্য সহযোগে নির্মিত হয়েছিল ২০০৯ এবং ২০১০ সালের মধ্যে। এগুলোকে বিজ্ঞাপনে বলা হত সবসময় সচল, সারা দিনের ব্যাটারি ব্যাক আপ সহযোগ, থ্রীজি বা ওয়াই-ফাই সংযোগ এবং জিপিএস (সাধারণত যা স্মার্টফোনে দেখা যায়) ইত্যাদি বৈশিষ্ট্য সংবলিত একটি ল্যাপটপ বা ট্যাবলেট প্রকৃতির আকারের স্মার্টবুক হিসেবে। এগুলোর প্রদর্শনী হত ৫ থেকে ১০ ইঞ্চি আকারের এবং বাস্তব অথবা স্পর্ষ প্রদর্শনীর কিবোর্ড সহযোগে।
একটি জার্মান কোম্পানি ল্যাপটপকে স্মার্টবুক হিসেবে বিক্রয় করে এবং একটি ট্রেডমার্ক ধরে রাখে এই স্মার্টবুক শব্দটি বিভিন্ন দেশে (বড় বাজারগুলোতে এটি সম্ভব হয়নি যেমন আমেরিকা, চীন, জাপান ও ভারতের বাজারে)। এটি ক্রয়াধিকারবলে অন্যান্যদের নিজেরদের পন্যে স্মার্টবুক সংজ্ঞাটি ব্যবহারের জন্য দাপ্তরিক ক্ষমতায় কাজ করত।
স্মার্টবুককে নকশা করা হয় বিনোদনের উদ্দেশ্য, উৎপাদনশীলতা বা সাধারণ অনলাইন কাজের জন্য চেয়ে। এগুলোকে মোবাইল নেটওয়ার্ক অপারেটরের মাধ্যমে বিক্রয়ের পরিকল্পনা করা হয় তারবিহিন ডাটা পরিকল্পনা সহযোগে।
আরো জনপ্রিয় ট্যাবলেট যেমন অ্যানড্রয়েড এবং আইপ্যাডের উত্থানের ফলে স্মার্টবুক তাদের দ্বারা প্রতিস্থাপিত হয়।
দাশরথি রায়
দাশরথি রায় ছিলেন একজন ভারতীয় বাঙালি স্বভাবকবি এবং পাঁচালিকার।
১৮০৫ খিস্টাব্দে পশ্চিমবঙ্গের বর্ধমান জেলার কাটোয়া মহকুমার বাঁধমুড়া গ্রামে ব্রাহ্মণ পরিবারে দাশরথি রায় জন্ম নেন। তার পিতার নাম দেবীপ্রসাদ রায় এবং মাতার নাম শ্রীমতী দেবী। শুরুতে গ্রামের পাঠশালায় বাল্যশিক্ষা এবং পরবর্তীকালে মাতুলের প্রচেষ্টায় বাংলা এবং ইংরেজি ভাষা শিখে তিনি স্থানীয় নীলকুঠিতে কিছুকাল কেরানির চাকরি করেন। তিনি আকা বাঈর (অক্ষয় কাটানী) কবিয়াল দলে যোগ দেন এবং কবিয়াল নিধিরাম শুঁড়ির সাথেও কবির লড়াইয়ে অংশগ্রহণ করেন। এই ধরণের প্রতিযোগিতায় ব্যক্তিগত আক্রমণে অপমানিত ও বীতশ্রদ্ধ হবার পর দাশরথি রায় কবিগান ছেড়ে দেন এবং ১৮৩৬ সালে আখড়া গঠন করে ছড়া ও পাঁচালি রচনায় মনোনিবেশ করেন।
তিনি বিভিন্নবিষয়ক ৬৪টি পালাভুক্ত প্রায় ৬৭৫টি গান রচনা করেছিলেন।
দাশরথি কাব্য রচনায় তেমন আগ্রহী হন নি, পাঁচালি রচনাতেই তাঁর প্রতিভার বিকাশ। যমক এবং অনুপ্রাস অলঙ্কার তাঁর রচনার অন্যতম দুটি বৈশিষ্ট্য। তাঁর রচনাশৈলী সম্পর্কে বঙ্কিমচন্দ্র চট্টোপাধ্যায় বলেন "দাশরথি রায় অনুপ্রাস যমকে বড় পটু—তাই তাঁর পাঁচালি লোকের এত প্রিয় ছিল। দাশরথি রায়ের কবিত্ব না ছিল, এমন নহে, কিন্তু অনুপ্রাস যমকের দৌরাত্ম্যে তাহা প্রায় একেবারে ঢাকা পড়িয়া গিয়াছে ; পাঁচালিওয়ালা ছাড়িয়া তিনি কবির শ্রেণীতে উঠিতে পান নাই।"
তিনি রামায়ণ, মহাভারত, শ্রীমদ্ভাগবত, হরিবংশ, ব্রহ্মবৈবর্ত পুরাণ, 
বিষ্ণু পুরাণ, রাধাতন্ত্র, চৈতন্যচরিতামৃত এর কাহিনি পাঁচালীর ছন্দে লিপিবদ্ধ করেছিলেন | এ ছাড়া তিনি 
সমকালীন সামাজিক ঘটনাবলি, যেমন বিধবা বিবাহ, অবলম্বনেও পাঁচালী রচনা করেছিলেন | আজও গ্রাম 
বাংলার অনেক স্থানে লোকের মুখে দাশু রায়ের পাঁচালী গান শোনা যায় |
১৮৫৭ সালের ১৭ অক্টোবর (২রা কার্তিক ১২৬৪ বঙ্গাব্দ) দাশরথি রায় মুত্যু বরণ করেন।
আল্ট্রাবুক
আল্ট্রাবুক হল একটি সুনির্দিষ্ট এবং ট্রেডমার্ককৃত ইন্টেলের ব্র্যান্ড যা উচ্চ-ক্ষমতার সাবনোটবুক শ্রেণীর জন্য করা। এগুলো নকশা করা হয়েছে ভারি ও স্থুলতা কমানো এবং ব্যাটারির ক্ষমতা হ্রাস না করে ব্যবহারের উপযোগী করতে। এগুলো ইন্টেলের কম শক্তি ব্যবহার করে এমন মূল প্রসেসর ব্যবহার করে, সলিড স্টেট ড্রাইভ এবং ইউনিবডি চেসিস ব্যবহার করে এইসব বৈশিষ্ট্য ধরে রাখতে। এগুলো সীমিত আকারের কারনে আল্ট্রাবুক সাধারণত সাধারণ ল্যাপটপের বৈশিষ্ট্যগুলো বাদ দেয় যেমন অপটিক্যাল ডিস্ক ড্রাইভ এবং ইথারনেট পোর্ট।
আল্ট্রাবুক সরাসরি অন্যান্য সাবনোটবুকের সাথে প্রতিযোগীতা করে যাতে অ্যাপলের ম্যাকবুক এয়ারও রয়েছে। ম্যাকেরও একই ধরেনে আকৃতি ও সুনির্দিষ্ট বৈশিষ্ট্য রয়েছে এবং ইন্টেলেরই সিপিইউ দিয়ে চালিত হয় কিন্তু আল্ট্রাবুক হিসেবে বিজ্ঞাপিত হয় না।
ইসরায়েল–বাংলাদেশ সম্পর্ক
বাংলাদেশ এবং ইসরায়েলের মাঝে কোন ধরনের কূটনৈতিক এবং বাণিজ্যিক সম্পর্ক নেই।
বাংলাদেশ ইসরায়েলকে নৈতিক রাষ্ট্র হিসেবে স্বীকার করে না এবং বাংলাদেশী নাগরিকদের ইসরায়েলে ভ্রমনে সরকারী নিষেধাজ্ঞা রয়েছে। বাংলাদেশের পাসপোর্ট ইসরায়েল ব্যতিত বিশ্বের সকল দেশ ভ্রমনের জন্য বৈধ। ২০০৩ সালের নভেম্বরে বাংলাদেশী সাংবাদিক সালেহ চৌধুরীকে ইসরায়েলে প্রবেশের চেষ্টার দায়ে ৭ বছরের কারাদণ্ড প্রদান করা হয়। বাংলাদেশ একটি সার্বভৌম প্যালেস্টাইন রাষ্ট্র সমর্থন করে এবং ইসরায়েলের "অবৈধভাবে প্যালেস্টাইন দখলের" সমাপ্তি দাবি করে।
বাংলাদেশ পৃথিবীর একমাত্র রাষ্ট্র যেটি ইসরায়েলের সাথে সকল প্রকার প্রত্যক্ষ ও পরোক্ষ বাণিজ্যের উপর নিষেধাজ্ঞা জারি করেছে, যদিও উভয়ই বিশ্ব বাণিজ্য সংস্থার সদস্য রাষ্ট্র
২০১৪ সালের এক জরীপে প্রকাশিত তথ্য থেকে দেখা যায়, কোন ধরনের কূটনৈতিক বা বাণিজ্যিক সম্পর্ক না থাকা সত্বেও ২০১৩-২০১৪ অর্থবছরে বাংলাদেশ থেকে ২৫৭৭ ডলার মূল্যমানের পণ্যসামগ্রী ইসরায়েলে রপ্তানি করা হয়।
বাংলাদেশের স্বাধীনতা যুদ্ধের পরবর্তি সময়ে যেসব রাষ্ট্র বাংলাদেশকে সর্বপ্রথম স্বীকৃতি দেয়, ইসরায়েল তাদের মধ্যে অন্যতম। আরব দেশসমূহ স্বীকৃতি দেয়ার আগেই ইসরায়েল বাংলাদেশকে স্বীকৃতি প্রদান করে। ইসরায়েল সরকার এবং ইসরায়েলী নাগরিক সকলেই বাংলাদেশের স্বাধীনতা যুদ্ধে বাংলাদেশকে সমর্থন করেছিলো। স্বাধীনতা পরবর্তি সময়ে নতুন স্বাধীনতা লাভকারী বাংলাদেশকে ইসরায়েল আনুষ্ঠানিকভাবে স্বীকৃতি প্রধান করে, যা বাংলাদেশ সরকার নিরপেক্ষভাবে প্রত্যাখ্যান করে।
ফিলিস্তিন-বাংলাদেশ সম্পর্ক
পালমটপ পিসি
পালমটপ পিসি ছিল একটি পকেট আকারের ক্যালকুলেটর আকৃতির, ব্যাটারিচালিত পিসি একটি অনুভূমিক খাচে সমন্নিত কিবোর্ড এবং প্রদর্শনীর নকশা করা। এটি সাবনোটবুকের মত ব্যবহার করা যায় কিন্তু হালকা হওয়ায় এটি হ্যান্ডহেল্ড যন্ত্রের মতও ব্যবহার করা যায়। বেশিরভাগ পালমটপ পিসি এত ছোট ছিল যে ব্যবহারকারীর শার্টের পকেট বা জ্যাকেটের পকেটে একে রাখা যেত।
পালমটপ পিসিকে অন্যান্য পালমটপ কম্পিউটার থেকে আলাদা করা যেত তাদের ব্যবহৃত আইবিএম উপযুক্ত পিসি স্থাপত্য ও বাইওস সেই সাথে ইন্টেল উপযুক্ত এক্স৮৬ প্রসেসরের দিয়ে। বেশির ভাগ যন্ত্র ছিল ডস-ভিত্তিক যা রমে সংরক্ষিত থাকত। যেখানে অনেক পালমটপ পিসি পিডিএ এবং অফিস এ্যাপ্লিকেশনগুলো পূর্ব থেকে ইনস্টল করা অবস্থায় থাকত রমে বেশিরভাগই সামগ্রিকভাবে সবগুলোর ক্ষেত্রে প্রযোজ্য এমন পিসি সফটওয়্যার চালাতে পারতে কোন ধরনের পরিবর্তন বা সামান্য পরিবর্তিত করে। কিছু কিছু অন্যান্য অপারেটিং সিস্টেম চালাতে পারত যেমন জিইওএস, মিনিক্স ২.০, উইন্ডোজ ১.০-৩.০ অথবা লিনাক্স।
বেশিরভাগ পালমটপ পিসি ছিল স্থানুভিত্তিক হার্ডওয়্যার নকশার কম শক্তি ব্যবহারের জন্য এবং তাৎক্ষনিক বন্ধ ও চালুর সুবিধাসহকারে যাতে পুনরায় চালু (রিবুট) করা প্রয়োজন না হয়। মডেলের উপর নির্ভর করে ব্যাটারি কয়েক ঘন্টা থেকে কয়েক দিন পর্যন্ত চালাতে সক্ষম হত অথবা একসপ্তাহ থেকে এক বছর পর্যন্ত স্ট্যান্ডবাই মোডে থাকতে পারত। তাৎক্ষনিক চালু/বন্ধ সুবিধা সহকারে, একটি ব্যাটারি এক সপ্তাহ থেকে কয়েক মাস ব্যবহারিকভাবে ব্যবহারের সুবিধা দিত পিডিএ'র মত।
প্রথম পালমটপ পিসি ছিল ১৯৮৯ সালের ডিআইপি পকেট পিসি বা অ্যাটারি পোর্টফোলিও
পালমটপ কম্পিউটার ২০০০ দশকের শেষের দিকে বন্ধ হয়ে যায় ট্যাবলেটের চাহিদার ফলে।
আল-মুসতাইন
আহমেদ ইবনে মুহাম্মদ (; ৮৩৬ – ১৭ অক্টোবর ৮৬৬) (আল মুসতাইন নামে অধিক পরিচিত) ছিলেন ১২শ আব্বাসীয় খলিফা। তিনি ৮৬২ থেকে ৮৬৬ সাল পর্যন্ত শাসন করেন। পূর্ববর্তী খলিফা আল মুনতাসিরের মৃত্যুর পর তার তুর্কি সামরিক নেতৃবৃন্দরা উত্তরাধিকারী বিষয়ে বৈঠকে বসে। তারা আল মুতাজ বা তার ভাইদের ব্যাপারে উৎসুক ছিল না তাই আল মুতাসিমের নাতি আল মুসতাইনকে খলিফা নির্বাচন করা হয়।
মায়ানমার মান সময়
মায়ানমার মান সময় codice_1 (, ; ভূতপূর্ব, বার্মা মান সময়) মায়ানমার সময় স্থান। যেটি সারা দেশে একই এবং ইউটিসির সাথে ০৬ ঘণ্টা ৩০ মিনিট যোগ করে পাওয়া যায়। ৯৭° ৩০' দ্রাঘিমাংশ হিসাব করে এই সময় নির্ধারণ করা হয়েছে। সারা দেশে এই সময় মেনে চলা হয় এবং কোন দিবালোক সংরক্ষণ সময় নেই।
রাত-ভোর
রাত-ভোর () ১৯৫৫ সালে মুক্তিপ্রাপ্ত মৃণাল সেন পরিচালিত বাংলা চলচ্চিত্র। এটি মি. সেনের প্রথম চলচ্চিত্র ছিল।
ফুজি, শিজ্যুওকা
এটি ২০০১ সালে স্বীকৃতি পায় জাপানের বিশেষ শহর হিসেবে।
এই শহটির ফুজি নদীর কাছাকাছি।এই শহরে বসবাসরত লোকেরা মাউন্ট ফুজির অপরূপ দৃশ্য উপভোগ করে।এটির দক্ষিণ সীমান্তে সুরুগা উপসাগর, যেটি প্রশান্ত মহাসাগরের অংশ। এই এলাকাতে গ্রীষ্মকালে প্রচুর গরম আর শীতকালে প্রচুর শীত, অর্থাৎ জলবায়ু চরমভাবাপন্ন।
ফুজি শহরের ভগ্নীশহর ওশানসাইড, ক্যালিফোর্নিয়া মার্কিন যুক্তরাষ্ট্রে অবস্থিত।
নিপল ক্লাম্প
নিপল ক্লাম্প একটি যৌনখেলনা। এটি স্ত্রী বা পুরুষের স্তনবৃন্তে প্রয়োগ করা হয়। এটি স্তনবৃন্তে চাপ দিয়ে সেখানে রক্তপ্রবাহে বাঁধা দেয় এবং মৃদু ব্যথা অনুভূতির সৃষ্টি করে। কেউ কেউ এই ব্যথার অনুভূতির দ্বারা যৌনসুখ লাভ করেন। কেউ অন্যের স্তনবৃন্তে নিপল ক্লাম্প দেখে উত্তেজনা অনুভব করেন। এই খেলনাটি বিবিধ বিডিএসএম কর্মকাণ্ডে ব্যবহৃত হয়। অনেকের মতে এই ক্লাম্প ব্যবহার একটি যৌনবিকৃতির লক্ষণ।
বিভিন্ন প্রকার ক্লাম্পের মধ্যে রয়েছে কাপড়ের পিনের মত ক্লাম্প, টুইজার ক্লাম্প, ক্লভার ক্লাম্প ইত্যাদি। কিছু ক্লাম্পের সাথে চিকন চেইন লাগানোর ব্যবস্থা থাকে এবং এতে ভার ঝুলিয়ে চাপ দিয়ে স্তনবৃন্তে ব্যথার তীব্রতা বাড়িয়ে দেয়া যায়। কিছু ভিব্রেটর ক্লাম্প স্তনবৃন্তে কম্পনজনিত শিহরণ তৈরি করে।
http://sexuality.about.com/od/sextoys/tp/Nipple-Clamps.htm
ফুজি নদী
ফুজি নদীর দৈঘ্য এবং জলবিভাজিক ৩৯৯০² বগকিলোমিটার।এই নদী বিশ্বে বেশি পরিচিত নয়।এটি ফুজি শহরের কাছাকাছি অবস্থিত নদী।ফুজি নদী, মোগামি নদী আর কুমা নদী জাপানের তিন প্রখ্যাত ক্ষিপ্র প্রবাহের নদী।এই নদীটি আকাশি পর্বতমালার নাকোগিরি পর্বত থেকে উৎপত্তি হয়েছে।উত্তরপশ্চিমের ইয়ামানশি নদী কামানশি নদী হিসেবে পরিচিত এবং ফুয়ফুকি নদী ইচিকাওয়ামিসাতো শহরে মিলিত হয়েছে।সেখানে এর নাম পরির্বতন হয় ফুজি নদী হিসেবে।এরপরে এটি মাউন্ট ফুজির পাদদেশে প্রবাহিত হয় এবং ফুজি শহরের সুরুগা উপসাগরের মোহনায় মিলিত হয়।ফুজি নদীর তীরে ১১৮০ সালে ফুজিকাওয়া যুদ্ধ হয়।যেটি গেমপেই যুদ্ধের প্রথম দিকের গুরুত্বপূর্ণ যুদ্ধ।১৯২৭ সালে ফুজি নদীর জাপানের সেরা ১০০০ প্রাকৃতিক ভূচিত্রের অন্যতম হিসেবে স্বিকৃতি লাভ করে।এটি জাপানের সোয়া কালের সংস্কৃতি পরিচয় বহন করে।
রাও ফরমান আলি
মেজর জেনারেল রাও ফরমান আলি খান (Urdu: راؤ فرمان علی; ১৯২৩ – ২১ জানুয়ারি ২০০৪) ছিলেন বাংলাদেশের স্বাধীনতা যুদ্ধ ও সমসাময়িক ভারত-পাকিস্তান যুদ্ধ ১৯৭১ এর সময়কার পাকিস্তান সেনাবাহিনীর অন্যতম উচ্চপদস্থ অফিসার। সামরিক পুলিশ এবং শীর্ষ সামরিক উপদেষ্টা হিসেবে তিনি পূর্ব পাকিস্তানে সামরিক পুলিশ ও রাজাকারসহ নিরাপত্তা বাহিনীর অভ্যন্তরীণ ও বাহ্যিক কর্মকাণ্ড সম্পাদন ও তদারক করতেন। তিনি প্রথমদিকে একজন পাকিস্তান সেনাবাহিনীর গোলন্দাজ রেজিমেন্টের পরিদর্শক ছিলেন এবং পরে পূর্ব পাকিস্তানের সামরিক উপদেষ্টা হন। ১৯৭১ সালে যুদ্ধ চলাকালীন সময়ে তিনি পূর্ব পাকিস্তানে একজন ক্ষমতাশালী ব্যক্তি ছিলেন। এসময় বাংলাদেশে সংঘটিত গণহত্যায় তিনি প্রধান অভিযুক্তদের অন্যতম। তিনিই বুদ্ধিজীবী হত্যাকান্ডের মূল পরিকল্পনাকারী।
রাও ফরমান আলি তার নিজের বিরুদ্ধে আরোপিত অভিযোগসমূহ প্রত্যাখ্যান করলেও হামুদুর রহমান কমিশন পাকিস্তান সেনাবাহিনীর কর্মকর্তাদের অনৈতিক কর্মকাণ্ড ও হত্যাকান্ডের সাথে জড়িত থাকার প্রমাণ পায়। যুদ্ধে ষড়যন্ত্রকারী হিসেবে তার সহকর্মী ও সিনিয়র কর্মকর্তাদের কাছে তিনি একজন বিতর্কিত ব্যক্তিতে পরিণত হন। যুদ্ধের পর তাকে সামরিক বাহিনী থেকে বহিষ্কার করা হয় এবং তার সকল ব্যাজ ফিরিয়ে নেয়া হয়। তবে ১৯৭৯ সালে জুলফিকার আলী ভুট্টোর মৃত্যুর পর জেনারেল মুহাম্মদ জিয়াউল হক তাকে তার উপদেষ্টা নিয়োগ দেন। এসময় সংঘটিত গণতন্ত্র পুনপ্রতিষ্ঠা আন্দোলন দমনে নির্যাতন ও হত্যায় তাকে দায়ী হিসেবে ধরা হয়। জিয়াউল হকের মৃত্যুর পর আলি আত্মগোপনে চলে যান। ২০০৪ সালে অল্পদিন অসুস্থ থাকার পর রাওয়ালপিন্ডিতে মৃত্যুবরণ করেন।
ব্যাটিং গড়
ব্যাটিং গড় ক্রিকেট, বেসবল ও সফটবলে ব্যবহৃত পরিসংখ্যানবিশেষ। ক্রিকেট খেলায় ব্যাটসম্যান ও বেসবল হিটারদের ক্রীড়াশৈলী প্রদর্শনের মানদণ্ডস্বরূপ এটি। বেসবল পরিসংখ্যানের উন্নয়নের ফলে ক্রিকেট খেলায় গড়ের ধারণা প্রভাবান্বিত হয়।
ক্রিকেট খেলায় একজন খেলোয়াড়ের ব্যাটিং গড় তার সর্বমোট রানকে কতবার আউট হয়েছে তা দিয়ে ভাগ করে চিহ্নিত করা হয়। খেলোয়াড়ের সংগৃহীত রান সংখ্যা ও কিভাবে সে আউট হয়েছে তা প্রাথমিক মানদণ্ড হিসেবে গণ্য করা হয়। অনেকাংশেই সহ-খেলোয়াড়দের উপর নির্ভর করে। ব্যাটিং গড় একজন ব্যাটসম্যানের ব্যক্তিগত পর্যায়ে অন্যতম প্রধান মাপকাঠি। কোন ইনিংসে সকলেই আউট হলে গড় রান ইনিংস হিসেবে করা হয়। কোন কারণে ব্যাটসম্যান অপরাজিত থাকলে এ সংখ্যা অজানাসংখ্যক হিসেবে গণনা করা হয়। অষ্টাদশ শতক থেকে ব্যাটিং গড় একজন ক্রিকেটারের অবিচ্ছেদ্য অংশ হিসেবে বিবেচিত হয়ে আসছে।
অধিকাংশ খেলোয়াড়ের ক্ষেত্রে তার ব্যাটিং গড় ২০ থেকে ৪০-এর মধ্যে থাকে। উইকেট-কিপারদের ক্ষেত্রেও তা প্রায় একই থাকে। এরকিছু কম হলেও তিনি তা উইকেট-রক্ষণের কাজে অংশগ্রহণ করে পূর্ণাঙ্গতা আনয়ণ করেন। একবিংশ শতকে খেলোয়াড়দের ব্যাটিংয়ে দক্ষতা ও ছোট মাঠে খেলার ফলে ব্যাটিং গড় বেশ বৃদ্ধি পেয়েছে। খেলোয়াড়দের ৫০ ঊর্ধ্ব গড়কে ব্যতিক্রমধর্মীরূপে গণ্য করা হয়। অন্যদিকে ১৮৭০-এর দশকে পিচে ভারী রোলার ব্যবহারের পূর্বেকার ২৫ গড়কে খুবই ভাল হিসেবে গণ্য করা হয়েছে।
সুরুগা উপসাগর
সুরুগা উপসাগর (駿河湾, "Suruga-wan") হল একটি উপসাগর।যেটি প্যাসিফিক মহাসাগরের উপসাগর।এটি হোনশোর উপকূলে অবস্থিত। যেটি জাপানের শিজ্যুকা প্রিফেকারে।
২০১৪ আইসিসি বিশ্ব ক্রিকেট লীগ তৃতীয় বিভাগ
২০১৪ আইসিসি বিশ্ব ক্রিকেট লীগ তৃতীয় বিভাগ আন্তর্জাতিক ক্রিকেট কাউন্সিল পরিচালিত ক্রিকেটের বিভাগীয় প্রতিযোগিতা। ২৩ থেকে ৩০ অক্টোবর, ২০১৪ তারিখ পর্যন্ত মালয়েশিয়ায় এ প্রতিযোগিতা অনুষ্ঠিত হয়। এ প্রতিযোগিতাটি আইসিসি বিশ্ব ক্রিকেট লীগের অংশ। এছাড়াও, ২০১৯ সালের ক্রিকেট বিশ্বকাপ প্রতিযোগিতার বাছাইপর্বও এর অংশ। শীর্ষস্থানীয় দুই দল নেপাল ও উগান্ডা নামিবিয়ায় অনুষ্ঠিত ২০১৫ সালের আইসিসি বিশ্ব ক্রিকেট লীগ দ্বিতীয় বিভাগে খেলবে। অন্যদিকে সর্বনিম্নস্থানে অবস্থান করায় মার্কিন যুক্তরাষ্ট্র ও বারমুদা দল ২০১৬ সালের আইসিসি বিশ্ব ক্রিকেট লীগ চতুর্থ বিভাগে অবনমন ঘটে।
মূলতঃ এ প্রতিযোগিতাটি উগান্ডায় আয়োজনের কথা ছিল। কিন্তু নিরাপত্তাজনিত কারণে মালয়েশিয়া ক্রিকেট অ্যাসোসিয়েশনের পরামর্শক্রমে আইসিসি মালয়েশিয়ায় স্থানান্তর করে। বারমুদা ও মার্কিন যুক্তরাষ্ট্রের খেলোয়াড়গণ উগান্ডায় প্রতিযোগিতা অনুষ্ঠিত হলে খেলতে অপারগতা প্রকাশ করে।
অংশগ্রহণকারী দলসমূহের ফলাফলের উপর ভিত্তি করে বিশ্বকাপ বাছাইপর্ব, বিশ্ব ক্রিকেট লীগ তৃতীয় বিভাগ ও বিশ্ব ক্রিকেট লীগ চতুর্থ বিভাগ খেলবে।
প্রতিযোগিতায় নিম্নবর্ণিত তিনটি মাঠ ব্যবহার করা হয়।
চোরাবালি (দ্ব্যর্থতা নিরসন)
চোরাবালি হলো বালি বা পলিজাতীয় দানাদার পদার্থ ভর্তি গর্ত।
চোরাবালি এছাড়াও উল্লেখ করতে পারে:
কিরণমালা
কিরণমালা হলো স্টার জলসায় চ্যানেলে প্রচারিত একটি ভারতীয় বাংলা টেলিভিশন ধারাবাহিক। এটি প্রতি সোম থেকে রবিবার রাত ৮:০০ ঘটিকায় প্রচারিত হয়। এটি মুলত কিরণমালাকে কেন্দ্র করে সংগঠিত। কিরণমালা জন্মের পর থেকে রাক্ষসী রাণী কটকটির সাথে যুদ্ধ করে। সে সব যুদ্ধেই কটকটিকে পরাজিত করে শুভ শক্তির জয় এবং অশুভ শুক্তির পরাজয় ঘটায়। এখন কিরণমালা নতুন সন্তান দাতা। কিন্তু কণ্যা সন্তান জন্মদানের পরও সে ক্ষান্ত হয়নি, রাক্ষসী রাণী কটকটি কিরণমালার সন্তান চুরি করে পৃথিবীতে প্রাণের অস্তিত্ত্বের বিনাস ঘটায় এবং পঞ্জিকা গ্রহে প্রাণের সঞ্চার ঘটায়।কিরণমালা তার সন্তান কে উদ্ধার করার জন্য নকুল, সোনামুখী,লম্পটকে সঙ্গে নিয়ে পঞ্জিকা গ্রহের উদ্দশ্যে রওনা হয়।তারপর পঞ্জিকা গ্রহের মাটিতে পা ফালাবার সঙ্গে সঙ্গে রক্ষসী রাণি কটকটির সঙ্গে দন্দ যুদ্ধে জয়ী হবার পরও রাক্ষসী রাণি কটকটি তাদের বন্দি করে।
এই কাহিনী দক্ষিণারঞ্জন মিত্র মজুমদার রচিত "ঠাকুরমার ঝুলি" থেকে নেওয়া হয়েছে।
দ্য ব্রেস্ট
দ্য ব্রেস্ট (১৯৭২) সালের ফিলিপ রথ্‌ রচিত একটি ছোট উপন্যাস, যেখানে প্রধান চরিত্র, ডেবিড ক্যাপেশ, ১৫৫-পাউন্ড স্তনের অধিকারী হয়ে ওঠেন।।
২০১৫ ক্রিকেট বিশ্বকাপ কর্মকর্তাবৃন্দ
আইসিসি'র আম্পায়ার নির্বাচকমণ্ডলী ২০১৫ সালের ক্রিকেট বিশ্বকাপের খেলা পরিচালনার জন্য ২০জন আম্পায়ারকে মনোনীত করে। ২ ডিসেম্বর, ২০১৪ তারিখে এ তথ্য প্রকাশ করা হয়। তন্মধ্যে - অস্ট্রেলিয়া ও ইংল্যান্ড থেকে ৫, এশিয়া থেকে ৫, নিউজিল্যান্ড ও দক্ষিণ আফ্রিকা থেকে ২জন করে এবং ওয়েস্ট ইন্ডিজ থেকে ১জন আম্পায়ার খেলা পরিচালনা করেন। এছাড়াও, এ প্রতিযোগিতায় ৫জন ম্যাচ রেফারিকে মনোনয়ন দেয়া হয়।
আম্পায়ার নির্বাচকমণ্ডলীতে রয়েছেন: আইসিসি জেনারেল ম্যানেজার - ক্রিকেট জিওফ অ্যালারডাইস; আইসিসি চিফ ম্যাচ রেফারি রঞ্জন মাদুগালে; সাবেক ক্রিকেটার, কোচ, আম্পায়ার ও বর্তমানে টেলিভিশন ধারাভাষ্যকার ডেভিড লয়েড, সাবেক এলিট প্যানেল আম্পায়ার শ্রীনিবাসরাঘবন ভেঙ্কটরাঘবন।
নির্বাচিত ১২জন আম্পায়ার সেরা আইসিসি আম্পায়ার তালিকা থেকে ও বাদবাকী ৮জন আম্পায়ার ও রেফারিদের আন্তর্জাতিক তালিকা থেকে মনোনয়ন পান।
সচরাচর সেরা আইসিসি আম্পায়ার তালিকার সদস্যদেরকে বিশ্বে সেরা আম্পায়ার হিসেবে গণ্য করা হয়। তাঁরা সকল ধরনের বৃহৎ ক্রিকেট প্রতিযোগিতা ও আইসিসি'র ঘটনাবলীর সাথে জড়িত থাকেন। বাকী ছয়জন আম্পায়ারকে উদীয়মান ও প্রতিশ্রুতিশীল খেলোয়াড়ী কর্মকর্তারূপে গণ্য করা হয়েছে। তাঁরা ইতোমধ্যে আন্তর্জাতিক পর্যায়ে প্রতিনিধিত্ব করেছেন। তাঁরাও বিশ্বকাপে খেলা পরিচালনায় নিজেদেরকে তৈরি করে নিয়েছেন।
সূত্র:
আইসিসি নির্বাচকমণ্ডলী কর্তৃক ৫জন রেফারি মনোনীত হয়েছেন। তাঁরা সকলেই আইসিসি রেফারিদের সেরা তালিকার সদস্য ও আন্তর্জাতিক ক্রিকেট অঙ্গনে সেরা ক্রিকেট রেফারি হিসেবে বিবেচিত হয়েছেন।
সূত্র:
ইসাবেল সার্লি
হিলদা ইসাবেল গোরিন্দো সার্লি (; জন্ম জুলাই ৯, ১৯৩৫), ডাকণাম, কোকা, একজন আর্জেন্টাইন অভিনেত্রী এবং গ্ল্যামর মডেল; যিনি কৃত্রিম যৌনউত্তেজক চলচ্চিত্রের জন্য পরিচতি। সার্লি নিজ দেশে সাংস্কৃতিক আইকন এবং উৎকৃষ্ট যৌনতার প্রতীক হিসেবে বিবেচিত হন।
হিলদা ইসাবেল সার্লি গোরিন্দো টিটো কনকর্ডিয়া, এন্টার রিওস প্রোভাইন্সে, আতি দরিদ্র পরিবারে জন্ন নেন। যখন তার তিন বছর বয়স, তার বাবা পরিবার ছেড়ে চলে যান।
অভিনেত্রী হবার পূর্বে তিনি সচিব হিসেবে কাজ করতেন। কিন্তু সৌন্দয্যের কারণে তিনি আর্জেন্টাইন ম্যাগাজিনে মডেলিং শুরু করেন। সার্লি ডাকণাম ছিল "কোকা", যা এসেছে সম্ভবত তার কোক-বোতল আকৃতির শরীরের কারণে বা কোমল পানীয়র প্রতি তার আসক্তি থেকে।
ইসাবেল আর্মান্ডো বোকে বিয়ে করেন এবং বোর মৃত্যু পর্যন্ত সংসারজীবন কাটান। তবে তিনি এরপর আর বিয়ে করেন নি।
সার্লি বর্তমানে বুয়েন্স আইরসে তার কন্যা ইসাবিলিটার সাথে বাস করেন।
মক্কা অবরোধ (৬৯২)
মক্কা অবরোধ ৬৯২ সালে উমাইয়া [খলিফা] [আবদুল মালিক ইবনে মারওয়ান|আবদুল মালিক ইবনে মারওয়ানের] সময় সংঘটিত হয়। তিনি তার সেনাপতি হাজ্জাজ বিন ইউসুফকে বড় আকারের সেনাদলসহ মক্কায় প্রেরণ করে। উমাইয়া খিলাফতের প্রতি বিদ্রোহী আবদুল্লাহ ইবনে জুবায়েরকে দমন করা সেনা পাঠানোর উদ্দেশ্য ছিল। অবরোধ ছিল ভয়াবহ এবং প্রায় ছয় মাস পর আবদুল্লাহ ইবনে জুবায়েরের মৃত্যুর পর অবরোধ সমাপ্ত হয়।
হাজ্জাজ বিন ইউসুফ খলিফা আবদুল মালিক ইবনে মারওয়ানের অন্যতম সফল সেনাপতি ও প্রশাসক। হেজাজের শাসক আবদুল্লাহ ইবনে জুবায়ের ছিলেন আবদুল মালিকের শক্ত প্রতিপক্ষ। সফল হওয়ার পূর্বে হাজ্জাজকে কয়েকবার মক্কা নিয়ন্ত্রণে আনার জন্য পাঠানো হয়। ৬৮৯ সালে তাকে একটি বিদ্রোহ দমনে সাহায্য করার জন্য দামেস্কে ফিরে আসতে হয়। ৬৯০ সালে তিনি ব্যর্থ হন। তবে ৬৯১ সাল উত্তরের বিদ্রোহী গোত্রগুলোকে দমন করা হয় এবং তিনি বসরার গভর্নর মুসাব ইবনে জুবায়েরের সেনাবাহিনীকে পরাজিত করেন। এরপর হাজ্জাজ মক্কার আবদুল্লাহ ইবনে জুবায়েরের দিকে নজর দেন। ৬৯২ সালে তিনি প্রায় ১২,০০০ সিরিয়ান সৈনিক নিয়ে মক্কা অবরোধ করেন। জন্মস্থান তাইফ পর্যন্ত তিনি কোনো বাধার সম্মুখীন হননি। বিনাযুদ্ধে তিনি তাইফের নিয়ন্ত্রণ নেন এবং একে মূলঘাটি হিসেবে ব্যবহার করেন। খলিফা আবদুল মালিক ইবনে মারওয়ান তাকে নির্দেশ দিয়েছিলেন যাতে প্রথমে আবদুল্লাহ ইবনে জুবায়েরের সাথে আলোচনা করা হয় এবং আত্মসমর্পণ করলে তাকে ক্ষমার বিষয়ে নিশ্চিত করা হয়। তবে বিরোধিতা চালু থাকলে অবরোধ আরোপ করা হবে কিন্তু কোনো ক্ষেত্রেই রক্তপাত হবে না। আলোচনা ব্যর্থ হলে হাজ্জাজ ধৈর্য হারিয়ে আবদুল মালিকের কাছে সাহায্য চেয়ে চিঠি দেন এবং বলপ্রয়োগ করে মক্কা দখলের অনুমতির আবেদন করেন। আবেদন মঞ্জুর হওয়ার পর মক্কার উপর কেটাপুল্টের সাহায্যে পাথর নিক্ষেপ করা শুরু হয়। পরে কাবার কাছে এক লড়াইয়ে আবদুল্লাহ ইবনে জুবায়ের তার এক সন্তানসহ নিহত।
মক্কা অবরোধ (দ্ব্যর্থতা নিরসন)
মক্কা অবরোধ দ্বারা মক্কায় সংঘটিত নিম্নোক্ত তিনটি অবরোধকে বোঝায়:
আল-মুতাজ
আল মুতাজ (৮৪৭ – জুলাই/আগস্ট ৮৬৯) () ছিলেন ১৩শ আব্বাসীয় খলিফা। তিনি ৮৬৬ থেকে ৮৬৯ সাল পর্যন্ত শাসন করেন। ক্ষমতালাভের সময় তার বয়স ছিল ১৯ বছর। ক্ষমতালাভকালে বয়সের হিসাবে আব্বাসীয় খলিফাদের মধ্যে তিনি সর্বকনিষ্ঠ।
তাইফ হত্যাকান্ড
তাইফ হত্যাকান্ড ১৯২৪ সালে তাইফের যুদ্ধের পর সংঘটিত হয়। সংক্ষিপ্ত অবরোধের পর শহরের হাশিমি বাহিনী শহর ত্যাগ ও আত্মসমর্পণ করে এবং আবদুল আজিজ ইবনে সৌদের নেতৃত্বে ইখওয়ান শহরে প্রবেশ করে। ইখওয়ান নিজেদের ক্রোধ মেটাবার জন্য শহরের অধিবাসীদের উপর চড়াও হয়। এই রক্তপাতের ফলে তাইফের ৩০০-৪০০ বাসিন্দা মারা যায়। তাইফের পতনের পর ইবনে সৌদ মক্কার দিকে অগ্রসর হন।
১৯১৬ সালের সেপ্টেম্বরে আরব বিদ্রোহের সময় হাশিমি বাহিনী তাইফ দখল করে। পরে তা হেজাজ রাজতন্ত্রের সাথে যুক্ত করা হয়। তবে হাশিমিরা দীর্ঘসময় তাইফের নিয়ন্ত্রণ ধরে রাখতে পারেনি। হুসাইন বিন আলি এবং আবদুল আজিজ ইবনে সৌদের মধ্যে উত্তেজনাপূর্ণ অবস্থার জন্য দ্রুত সহিংসতা ছড়িয়ে পড়ে। প্রথম হাশিমি-সৌদি যুদ্ধের পর ১৯১৯ সালে চুক্তির মাধ্যমে সাময়িকভাবে সহিংসতা বন্ধ হয়।
১৯২৪ সালের আগস্টে সৌদিদের মিত্র ইখওয়ান সুলতান বিন বাজাদ ও খালিদ বিন লুয়াইয়ের নেতৃত্বে তাইফ আক্রমণ করে। রাজা হুসাইন বিন আলির পুত্র আলি বিন হুসাইন শহর রক্ষা করবেন বলে ধারণা করা হয়েছিল। কিন্তু তিনি তার বাহিনীকে নিয়ে পালিয়ে যান। ফলে অরক্ষিত শহর দ্রুত ইখওয়ানের হাতে এসে যায়। তারা শহরজুড়ে তান্ডব শুরু করে। সংঘটিত হত্যাকান্ডে ৩০০ থেকে ৪০০ তাইফবাসী নিহত হয়।
তাইফের পতনের পর সৌদি বাহিনী মক্কা, মদিনা এবং জেদ্দা জয় করার জন্য অগ্রসর হয়। এর মাধ্যমে হেজাজ বিজয় সম্পন্ন হয়। ১৯২৬ সালে আবদুল আজিজ ইবনে সৌদকে সরকারিভাবে হেজাজের নতুন রাজা হিসেবে ঘোষণা করা হয়। ১৯৩২ সাল দুই রাজ্যকে একীভূত করে সৌদি আরব গঠনের আগ পর্যন্ত তাইফ হেজাজ রাজতন্ত্রের অংশ ছিল। ১৯৫৩ সালে রাজা আবদুল আজিজ ইবনে সৌদ তাইফে মৃত্যুবরণ করেন।
লাল শিমুল
লাল শিমুল বা শিমুল (দ্বিপদ নাম: Bombax ceiba), () হচ্ছে "Bombax" গণের একটি প্রজাতি। এই প্রজাতির সাধারণ ইংরেজি নামগুলো দিয়ে "Ceiba pentandra" প্রজাতিটিকেও বোঝানো হয়।
এরা বৃক্ষ জাতীয় উদ্ভিদ এবং সেই গাছের ফুলের নাম। ফাল্গুন মাসে শিমুল এশিয়ার বিভিন্ন দেশে লাল শিমুল ফোটে আকাশে রক্তাভা ছড়িয়ে।
চৈত্র মাসে শিমুল ফুলের ভেতরে জন্মানো কলা বা মোচা ফেটে গিয়ে ছড়িয়ে পড়ে শিমুল তুলা। শিমুল তুলা ব্যবহৃত হয় বালিশ, তোষক ইত্যাদি বানাতে। মৌসুমে সাধারণ আকৃতির একটি শিমুল গাছ থেকে ১০ থেকে ১৫ কেজি তুলা পাওয়া যায়। তবে বৃহদাকার গাছ থেকে সঠিক পদ্ধতি অনুসরণ করে ৩৫-৪০ কেজি তুলা সংগ্রহ করাও সম্ভব।
লেক প্যালেস
লেক প্যালেস (পূর্বে জগ নিবাস হিসাবে পরিচিত) হল একটি বিলাসিতা হোটেল যার মধ্যে সাদা মার্বেল দেয়াল সমন্বিত ৮৩ খানা কক্ষ ও সুইটস আছে। ৪ একর জমির ওপর বিস্তারিত এই লেক প্যালেস টি ভারতের রাজস্থানের উদয়পুরে লেক পিছলার মধ্যে জগ নিবাস দ্বীপ এর উপর অবস্থিত। এই হোটেল টি তার অতিথিদের জন্য একটি স্পীড বোট এর সুবিধা প্রদান করে যার মাধ্যমে অতিথিদের শহর থেকে হোটেল অবধি যাতায়াত এর ব্যবস্থা করা হয়। কিছু বৈশিষ্ঠের জন্য এই হোটেল টিকে ভারতের এবং বিশ্বের সবচেয়ে রোমান্টিক হোটেল হিসাবে চিহ্নিত করা হয়েছে।
এই প্রাসাদ টি ১৭৪৩ থেকে ১৭৪৬ সালের মধ্যে মহারানা জগত সিংহ দ্বিতীয়র নেতৃত্যে তৈরী করা হয়েছিল যিনি মেবার এর রাজকীয় রাজবংশের ৬২ তম উত্তরাধিকারী ছিলেন। এটির নির্মাণ প্রথমে একটি রাজকীয় গ্রীষ্মকালীন প্রাসাদ হিসাবে তৈরী করা হয় এবং শুরুর দিকে এটাকে এটার প্রতিষ্ঠাতার নামের উপর জগ নিবাস বা জন নিবাস বলা হত।
এই প্রাসাদের একটি গুরুত্বপূর্ণ বিষয় হল যে এটি পূর্ব দিকে মুখ করে নির্মাণ করা হয়েছিল যাতে এখানকার অধিবাসীরা সকাল বেলা সূর্য দেবের পুজো করতে পারে| ধারাবাহিক ভাবে শাসকরা এই আশ্রয়স্থল কে তাদের গ্রীষ্মকালের থাকার জন্য ব্যবহার করতেন যখন তাদের রাজকীয় জমিদারদের দরবার বসত পিলার, ঝরনা এবং বাগান দিয়ে সাজানো আঙ্গিনায়।
প্রাসাদের উপরের রুম টি একটি নিখুঁত বৃত্তর আকারে বানানো যার ব্যাস প্রায় ২১ ফুট (৬.৪ মিটার) লম্বা। তার মেঝে, কালো এবং সাদা মার্বেল দিয়ে খচিত এবং দেয়াল গুলো বিভিন্ন রঙের পাথরের গম্বুজ এবং অসাধারণ করুকার্য দিয়ে সুসজ্জিত।
ভগবত সিংহ জগ নিবাস প্যালেস কে উদয়পুর এর প্রথম বিলাসিতা হোটেলে রূপান্তর করার সিদ্ধান্ত নেন। ডিডি কন্ট্রাক্টর নামক একজন আমেরিকান শিল্পী, এই হোটেল প্রকল্পের একজন নকশা পরামর্শক হয়ে ওঠে। ডিডি প্রাপ্ত সামগ্রী থেকে উদয়পুর এর নতুন মহারানা এবং এই প্রকল্প সম্পর্কে অনেক তথ্য পাওয়া যায়।
১৯৭১ সালে, তাজ হোটেলস রিসর্টস এন্ড পালাসেস, এই হোটেলের পরিচালনার দায়িত্ব গ্রহণ করেন এবং আরও ৭৫ টি কক্ষ যোগ করে এখানে। তাজ গ্রুপের জামশ্যদ ডি.এফ. লাম একটি প্রধান চরিত্র ছিলেন যিনি তার কাজ এবং অভিজ্ঞতার জোরে মূল সম্পত্তির নবীকরণ করে তাকে উচ্চ মানে নিয়ে যেতে সাহায্য করেন। তিনি এই হোটেলের প্রথম এবং সেই সময়ে ভারতের সর্বকনিষ্ঠ জেনারেল ম্যানেজার ছিলে।
এই নবীকরণ এর পর ২০০০ সালে আবার হোটেল টির নবায়ন করা হয়|
লেক প্যালেস হোটেল সর্বদা মানুষের মনোযোগ নিজের দিকে আকৃষ্ট করেছে এবং এটাকে এখন ভারতের এবং বিশ্বের সর্ব শ্রেষ্ঠ রোমান্টিক জায়গা হিসাবে গণ্য করা হয়। রাজকীয় আবাস এবং বিলাসিতা হোটেল হিসাবে, তাজ লেক প্যালেস অনেক বিশিষ্ট অথিতি দের আকৃষ্ট করেছে যেমন লর্ড কার্জন, ভিভিয়েন লে, রানী এলিজাবেথ, ইরানের শাহ, নেপাল এর রাজা ও ফার্স্ট লেডি জাকলীন কেনেড।
এছাড়াও এই প্রাসাদ টিকে অনেক ছবিতে দেখা গেছে –
১৯৫৯: ফ্রিৎস লাং দ্বারা বানানো কিছু সিনেমায় যেমন দি টাইগার অফ এসচনাপুর এবং দি ইন্ডিয়ান টম্ব।
১৯৮৩: জেমস বন্ড চলচ্চিত্র অক্টোপুসি| চলচ্চিত্র টি এছাড়াও উদয়পুরের অন্যান্য প্রাসাদে শুটিং করা হয় যেমন জগ মন্দির ও মনসুন প্যালে।
১৯৮৪: ব্রিটিশ টেলিভিসন সিরিজ, দি জুয়েল ইন দি ক্রাউন।
২০০১: সুভাষ ঘাই পরিচালিত বলিউড ফিল্ম য়াদ।
২০০৬: তার্সেম সিংহ পরিচালিত দি ফল।
২০১৩: ইয়ে জাবানী হায় দীবান।
এরিয়েল (বই)
এরিয়েল সিলভিয়া প্ল্যাথের প্রকাশিত দ্বিতীয় কাব্যগ্রন্থ, যার প্রথম প্রকাশ ১৯৬৫ সালে তার আত্মহত্যার দুই বছর পর। এই সংস্করণের এরিয়েল কবিতাটি প্ল্যাথের পূর্বেকার কাব্যগ্রন্থে প্রকাশিত "কলেসাস" কবিতা থেকে ভিন্ন মনোবৈজ্ঞানিক দৃষ্টিভঙ্গি ও মুক্ত, গতিশীল চিত্রকল্প গুণে সম্পূর্ণ ভিন্ন আঙ্গিক উপস্থাপন করেছে।
টেড হিউজেস "এরিয়েল" ১৯৬৫ সালের সংস্করণ প্রকাশের কয়েক মাস পর প্ল্যাথের পছন্দের কবিতাক্রমে পরিবর্তন আনেন, তিনি নতুন ১২টি কবিতা যোগ করন এবং আগের ১২টি বাদ দেন এনব একই সাথে কবি রবার্ট লওয়েল-এর একটি ভূমিকাংশ যোগ করেন। লওয়েলের ভূমিকাংশ সংযোজনের আগে বিবিসির সাথে এক সাক্ষাতকারে সিলভিয়া প্ল্যাথ তার কবিতায় লওয়েলের "লাইফ স্টাডি" কাব্যগ্রন্থের প্রভাব নিজের আগেকার লেখায় ভীষনভাবে প্রভাব রেখেছে বলে স্বীকার করেন। I
সর্বশেষ ২০০৪ সালে "এরিয়েল" পুনঃমুদ্রন হয় এতে প্রথম প্রকাশের ক্রমধারা আবার ফিরিয়ে আনা হয়, এবারে সিলভিয়া আর টেডহিউজ দম্পতির সন্তান ফ্রায়েডা হিউজেস বইটির প্রকাশ করে।
(* )চিহ্নিত কবিতা সমুহ সিলভিয়া প্ল্যাথের মুল পান্ডুলিপিতে অন্তর্ভুক্ত ছিল না, টেডহিউজ পরবর্তিতে প্ল্যাতের মৃত্যুর কয়েক সপ্তাহ আগে যোগ করেন।
রাজবাড়ী সরকারি উচ্চ বিদ্যালয়
রাজবাড়ী সরকারি উচ্চ বিদ্যালয় রাজবাড়ী জেলার অন্তর্গত একটি অন্যতম প্রাচীন শিক্ষাপ্রতিষ্ঠান।
রাজবাড়ীর বাণীবহের জমিদার গিরিজা শংকর মজুমদার দেড় শতাধিক বছরের পুরানো এই ভবনকে তার কাঁচারী ঘর হিসেবে ব্যবহার করতেন। তিনি ১৮৯২ সালে এই ভবনে গোয়ালন্দ মডেল হাই স্কুল নামে বিদ্যালয় প্রতিষ্ঠা করেন। বর্তমানে এটি রাজবাড়ী সরকারি উচ্চ বিদ্যালয় নামে পরিচিত।
এখানে ২তলাবিশিষ্ট একটি প্রশাসনিক ভবন রয়েছে ৷ ৩তলাবিশিষ্ট ২ টি এবং ২তলাবিশিষ্ট ১টি একাডেমিক ভবন রয়েছে ৷
অ্যালোট্রা ডুবুরি
অ্যালোট্রা ডুবুরি (), (দ্বিপদ নাম: "Tachybaptus rufolavatus"), হচ্ছে একটি is an বিলুপ্ত পাখির প্রজাতি। এটি ছিল মাদাগাস্কার দ্বীপের অ্যালোট্রা হ্রদের স্থানীয় প্রজাতি ছিল।
এই ডুবুরি ছিল লম্বা। ছোট পাখার জন্য এদের উড়ার ক্ষমতা খুব সীমাবদ্ধ ছিল।
সবশেষ এই প্রজাতি ১৯৮৫ সালে দেখা গেছে (যেটি হতে পারে ছোট ডুবুরির সাথে হাইব্রিড) এবং এদেরকে ২০১০ সালে বিলুপ্ত ঘোষণা করা হয়েছে। এই প্রজাতির শুধু একটি আলোকচিত্র টিকে আছে।
মারিয়া মন্টেসরি
মারিয়া ত্যাকলা আর্তেমেজ্যিয়া মন্টেসরি (; জন্মঃ আগস্ট ৩১, ১৮৭০ – মে ৬, ১৯৫২) ছিলেন একজন ইতালীয় চিকিৎসক এবং শিক্ষাবিদ; নিজের নামে প্রতিষ্ঠা করা শিক্ষা দর্শনের জন্য তিনি সর্বাধিক পরিচিত এছাড়া তিনি বৈজ্ঞানিক শিক্ষা দান বিষয়ে লেখালিখির সাথে যুক্ত ছিলেন। তার "মন্টেসরি শিক্ষাপদ্ধতি" বর্তমানে পৃথিবীর অনেক সরকারি ও বাণিজ্যিক বিদ্যালয়সমুহে পাঠদান কার্যক্রম হিসেবে প্রচলিত রয়েছে।
মন্টেসরি আগস্ট ৩১,১৮৭০ সালে ইতালির ক্যারাভ্যেলে জন্মগ্রহণ করেন। তার বাবা আলসেন্দ্রো মন্টেসরি এবং মা রেনিলদ্যে স্টপ্যানি তৎকালীন সময়ে ছিলেন যথেষ্ট শিক্ষিত, তিনি বিখ্যাত ইতালীয় ভূগোলবিদ "অ্যান্তিনিও স্টপ্যানির" নাতনী। নির্দিষ্ট কোন শিক্ষক না থাকায় মারিয়া মন্টেসরির শিক্ষাজীবন শুরু হয় তার মায়ের হাতে, তিনিই শিক্ষা বিষয়ে তাকে সবসময় উৎসাহিত করতেন। বাবার সাথে তার ছিল আদরনীয় সম্পর্ক যদিও শিক্ষা বিষয়ে দুজনের মতোপার্থক্য ছিল।
মন্টেসরির বাবার কর্মস্থলের জন্য তারা প্রথমে ১৮৭৩ সালে ফ্লোরেন্স আসেন তারপর ১৮৭৫ সালে পাড়ি জমান রোমে। ১৮৭৬-এ মন্টেসরি ছয় বছর বয়সে একটি সরকারি এলিমেন্টরি স্কুলে ভর্তি হন। স্কুল রেকর্ডে তার "বিশেষভাবে স্মরণযোগ্য" কোনো কৃর্তী ছিলনা, যদিও তিনি "ভাল ব্যাবহারের" এবং "মেয়েদের কাজ বা lavori donneschi" জন্য প্রথম গ্রেডে পুরস্কৃত হন।
১৮৮১ সালে বা ১৮৮৪ সালে, ১৩ বছর বয়সে মন্টেসরি মাধ্যমিকে একটি ট্যাকনিক্যাল বিদ্যালয়ে ভর্তি হন, যেখানে তিনি ইতালীয়, গণিত, আলজেব্রা, জ্যামিতি, হিসাবশাস্ত্র, ইতিহাস, ভূগোল এবং বিজ্ঞান বিষয়ে শিক্ষা গ্রহণ করেছিলেন। ১৮৮৬ সালে তিনি ভাল ফলাফলসহ মাধযমিক শিক্ষাসম্পন্ন করেন। একই বছর তিনি রেজিও ইন্সটিটিউট টেকনিও লিওনদা ভিনচি-তে গণিত, বনবিদ্যা, বিদেশি ভাষা, জ্যামিতি, ইতিহাস, পদার্থবিদ্যা, রসায়ন বিষয়ে পাঠগ্রহণ চালিয়ে যান। তিনি বিজ্ঞান এবং বিশেষ করে গণিত বিষয়ে ছিলেন পারদর্শী।
মায়াদেবী
মায়াদেবী বা রানী মায়াদেবী (ইংরেজী Queen Māyā of Sakya (Māyādevī) (সংস্কৃত: मायादेवी) বৌদ্ধধর্মের প্রবর্তক গৌতম বুদ্ধের মাতা ছিলেন।
মায়াদেবী কোলীয় গণের একজন সুন্দরী রাজকন্যা ছিলেন। তাঁর পিতার নাম ছিল অঞ্জন এবং মাতার নাম ছিল যশোধরা। তিনি ও তাঁর ভগিনী মহাপজাপতি গোতমী উভয়েই তাঁদের খুড়তুতো ভ্রাতা ও শাক্য প্রজাতন্ত্রের নির্বাচিত প্রধান শুদ্ধোধনকে বিবাহ করেন।
বৌদ্ধ প্রবাদ অনুসারে, এক পূর্ণিমা রাত্রে প্রাসাদে ঘুমন্ত অবস্থায় মায়াদেবী স্বপ্ন দেখেন যে, চারজন দেবতা তাঁকে হিমালয়ের কোলে এক পবিত্র সরোবরে স্নান করিয়ে পবিত্র বস্ত্র পরিধান করিয়ে সুগন্ধি ও ফুল দিয়ে তাঁকে সজ্জিত করে তোলেন। এরপর এক শ্বেত হস্তী শুঁড়ে একটি শ্বেত পদ্ম ধারণ করে তাঁকে তিনবার প্রদক্ষিণ করে ডানদিক থেকে তাঁর গর্ভে প্রবেশ করে। এই স্বপ্নদর্শনের পরে মায়াদেবীর গর্ভাবস্থা উপস্থিত হয় বলে প্রবাদ। শাক্যদের প্রথা অনুসারে গর্ভাবস্থায় মায়াদেবী শ্বশুরালয় কপিলাবস্তু থেকে পিতৃরাজ্যে যাবার পথে অধুনা নেপালের তরাই অঞ্চলেরে অন্তর্গত লুম্বিনী গ্রামে এক শালগাছের তলায় সিদ্ধার্থের জন্ম দেন। তাঁর জন্মের সময় বা সপ্তম দিনে মায়াদেবীর জীবনাবসান হয়।
মহাপজাপতি গোতমী
মহাপজাপতি গোতমী (পালি: महापजापति गोतमी) বা মহাপ্রজাপতি গৌতমী (সংস্কৃত: महाप्रजापति गौतमी) বৌদ্ধ ধর্মের ইতিহাসে প্রথম নারী, যাকে বৌদ্ধ সংঘে ভিক্ষুণী হিসেবে জীবন যাপন করার অনুমতি প্রদান করা হয়। তিনি সম্পর্কে গৌতম বুদ্ধের বিমাতা ও মাসি ছিলেন।
মহাপজাপতি গোতমী কোলীয় গণের একজন রাজকন্যা ছিলেন। তাঁর পিতার নাম ছিল অঞ্জন এবং মাতার নাম ছিল যশোধরা। তিনি ও তাঁর ভগিনী মায়াদেবী উভয়েই তাঁদের খুড়তুতো ভ্রাতা ও শাক্য প্রজাতন্ত্রের নির্বাচিত প্রধান শুদ্ধোধনকে বিবাহ করেন। সিদ্ধার্থ গৌতমকে জন্ম দিয়ে মায়াদেবী মৃত্যুবরণ করলে মহাপজাপতি গোতমী তাঁকে লালন পালন করেন। শুদ্ধোধনের ঔরসে তাঁর গর্ভে নন্দা ও নন্দ নামক দুই সন্তানের জন্ম হয়।
সিদ্ধার্থ গৌতম বুদ্ধত্ব লাভ করার কয়েক বছর পরে তাঁর পিতা শুদ্ধোধন মৃত্যুবরণ করেন। স্বামীর মৃত্যুর পর মহাপজাপতি গোতমী সংসারধর্ম ত্যাগের সিদ্ধান্ত নেন এবং গৌতম বুদ্ধের নিকট সংঘে যোগদানে আগ্রহ প্রকাশ করেন, কিন্তু বুদ্ধ কোন নারীকে সংঘে যোগ করার ব্যাপারে প্রস্তুত ছিলেন না। হতাশ না হয়ে মহাপজাপতি গোতমী মুণ্ডিতমস্তক হয়ে পীতবর্ণের বস্ত্র পরিধান করে শাক্য ও কোলীয় প্রজাতন্ত্রের বহুসংখ্যক নারীকে একত্র করে বুদ্ধের অনুসরণ করে পদব্রজে বৈশালী যাত্রা করেন। বৈশালীতে পুনরায় তিনি বুদ্ধের নিকট তাঁর আবেদন জানান। এই সময় বুদ্ধের অন্যতম প্রিয় শিষ্য ও সহায়ক আনন্দ মহাপজাপতির হয়ে বুদ্ধকে সংঘে নারীদের ভিক্ষুণী হিসেবে যোগদানের অনুরোধ করেন ও অবশেষে গৌতম বুদ্ধ এই প্রস্তাবে রাজী হন কিন্তু ভিক্ষুণীদের জন্য তিনি আটটি কঠিন নিয়মাবলীর প্রচলন করেন। ধম্মপদত্থকথা অনুসারে, গোতমীর উপসম্পদা আনুষ্ঠানিক ভাবে না হওয়ায় পরবর্তীকালে ভিক্ষুণীরা তাঁর সঙ্গে উপোসথ করতে অরাজী হন, কিন্তু গৌতম বুদ্ধ স্বয়ং তাঁকে নিয়মনিষ্ঠ উপসম্পদাপ্রদান করেছিলেন বলে ঘোষণা করেছিলেন। গৌতম বুদ্ধের দ্বারা ধর্মশিক্ষা লাভ করে তিনি অর্হত হন। জীবনের বাকি সময় ভিক্ষুণী হিসেবে কাটানোর পর ১২০ বছর বয়সে মহাপজাপতি গোতমী মৃত্যুবরণ করেন।
দুর্নীতি
দুর্নীতি () দার্শনিক, ধর্মতাত্ত্বিক, নৈতিক দৃষ্টিকোণ থেকে কোন আদর্শের নৈতিক বা আধ্যাত্মিক অসাধুতা বা বিচ্যুতিকে নির্দেশ করে। বৃহৎ পরিসরে ঘুষ প্রদান , সম্পত্তির আত্মসাৎ এবং সরকারী ও রাজনৈতিক ক্ষমতার অপব্যবহারের মাধ্যমে ব্যক্তিগত স্বার্থ চরিতার্থ করাও দুর্নীতির অন্তর্ভুক্ত।
দুর্নীতি শব্দটি যখন বিশেষণ হিসেবে ব্যবহৃত হয় তখন সাংস্কৃতিক অর্থে “সমুলে বিনষ্ট হওয়াকে” নির্দেশ করে দুর্নীতি শব্দটি সর্বপ্রথম ব্যবহার করেন আরিস্ততল তার পরে সিসারো যিনি ঘুষ এবং সৎ অভ্যাস ত্যাগ প্রত্যয়ের যোগ করেছিলেন। রাজনীতি বিজ্ঞানের অধ্যাপক মরিস লিখেছেন, দূর্নীতি হল ব্যক্তিগত স্বার্থের জন্য অবৈধভাবে রাষ্ট্রীয় ক্ষমতার ব্যবহার। অর্থনীতিবিদ আই. সিনিয়র একে সংজ্ঞায়িত করতে গিয়ে বলেছেন, দূর্নীতি এমন একটি কার্য যেখানে (১)গোপনে প্রদানের কারণে, (২)তৃতীয় কোনো পক্ষ সুবিধা পায়, (৩)যার ফলে তারা বিশেষ ক্ষেত্রে প্রভাব বিস্তার নিশ্চিত করে, যা (৪)দূর্নীতির সাথে যুক্ত পক্ষটি এবং তৃতীয় পক্ষ উভয়ই লাভবান হয়, (৫) এবং এই কার্যে দূর্নীতিগ্রস্ত পক্ষটি থাকে কর্তৃপক্ষ। ওয়ার্ল্ড ব্যাংকের কাফম্যান, দূর্নীতির ধারণাটিকে আরো বিস্তৃত করেন “আইনানুগ দূর্নীতি” শব্দদ্বয় যোগ করার মাধ্যমে যেখানে আইনকে ক্ষমতার অপব্যবহারের মাধ্যমে সীমাবদ্ধ করা হয়, যাতে নিজেদের রক্ষা করার জন্য আইনের প্রয়োজনীয় সংশোধনের ক্ষমতা আইন প্রণেতার নিকট রক্ষিত থাকে।
দুর্নীতিতে সবচেয়ে এগিয়ে আছে মধ্যপ্রাচ্যের দেশগুলো।ট্রান্সপেরেসির এক জরিপে দেখা যায় যে, দুর্নীতিতে সবচেয়ে এগিয়ে আছে মধ্যপ্রাচ্যের দেশগুলো।এ হিসাব করা হয় ১০০পয়েন্ট এর ভিত্তিতে।যে দেশ যত দূর্নীতি মুক্ত সে দেশের তত পয়েন্ট।হিসাবে দেখা যায় যে, সবচেয়ে এগিয়ে আছে সোমালিয়া। এ দেশের পয়েন্ট ১০০ তে মাত্র ১০।এরপর কয়েকটি দেশের পরে আছে সিরিয়া।এর পয়েন্ট মাত্র ১৩।এরপর ১৪পয়েন্ট নিয়ে অবস্থান করছে লিবিয়া,সুদান ও ইয়েমেন।এরপর ইরাকের আছে ১৭, লেবেনানের আছে ২৮। 
জরিপ প্রতিবেদনের রচয়িতা কোরালাই প্রিং বলেন, তাঁরা লেবাননের দুর্নীতি পরিস্থিতি নিয়ে বিশেষ উদ্বিগ্ন। গভীর রাজনৈতিক বিভক্তির মধ্যে দেশটি ২০১৪ সালের মে থেকে কোনো প্রেসিডেন্ট ছাড়াই চলছে।কোরালাই আরও বলেন, বিভিন্ন প্রশ্নের জবাবে জনগণ যে শুধু দুর্নীতি রোধে সরকারি প্রচেষ্টাতেই তাঁদের প্রচণ্ড অসন্তোষ জানিয়েছেন তা-ই নয়, বরং সরকারি খাতজুড়ে দুর্নীতির উচ্চহারেও ক্ষোভ প্রকাশ করেছেন।
দুর্নীতি বিভিন্ন মানদন্ডে ঘটতে পারে, আওতা বা বিস্তৃতি ছোট হলে এবং তাতে যদি অল্পসংখ্যক মানুষ জড়িত থাকে তবে তাকে “ক্ষুদ্রার্থে” (petty corruption) আর যদি সরকার বড় আকারে প্রভাবিত হয়ে পড়ে তবে “ব্যপকার্থে” (grand corruption) দূর্নীতি হিসেবে নির্দেশিত হয়।
ক্ষুদ্র দুর্নীতি, ছোট মাত্রায় এবং প্রতিষ্ঠিত সামাজিক অবকাঠামো ও প্রশাসনিক নিয়মের মধ্যে পরিলক্ষিত হয়। অনুগ্রহ বা অনুকূল পরিবেশ নিশ্চিত করতে এই প্রকারের দুর্নীতিতে ক্ষুদ্র উপহার বা ব্যক্তিগত সংযোগকে ব্যবহার করা হয়। মুলত উন্নয়নশীল বিশ্বে এই প্রকারের দুর্নীতি বেশি, সরকারি কর্মচারী-কর্মকর্তাদের তুলনামুলক নিন্মপর্যায়ের বেতন-ভাতা প্রদান যার এওক্টি বিশেষ কারণ।
শিরকুহ
আসাদউদ্দিন শিরকুহ বিন শাজি () (শুধু শিরকুহ নামেও পরিচিত) (কুর্দি ভাষায় অর্থ "পর্বতের সিংহ") (মৃত্যু ১১৬৯) ছিলেন একজন কুর্দি সামরিক কমান্ডার এবং সুলতান সালাহউদ্দিনের চাচা। মিশরে আইয়ুবীয়দের ক্ষমতায় অধিষ্ঠিত হতে তার সামরিক ও কূটনৈতিক কর্মকাণ্ড গুরুত্বপূর্ণ ভূমিকা রেখেছে।
শিরকুহ আর্মেনিয়ার দাভিন শহরের নিকটে একটি কুর্দি গ্রামে জন্মগ্রহণ করেন। কুর্দি শাসক শাজি ইবনে মারওয়ান তার পিতা। আইয়ুবীয় রাজবংশের প্রধান নাজমুদ্দিন আইয়ুব তার ভাই। এই পরিবার শাদিদি রাজবংশের সাথে ঘনিষ্ঠভাবে সম্পর্কিত ছিল। ১১৩০ সালে দাভিনে শাদিদিরা ক্ষমতাচ্যুত হলে শাজি তার পরিবার নিয়ে প্রথমে বাগদাদ ও পরে তিকরিতে চলে যান। সেখানের আঞ্চলিক প্রশাসক বিহরুজ তাকে গভর্নর হিসেবে নিয়োগ দেন। পিতার মৃত্যুর পর আইয়ুব তার স্থানলাভ করেন। ১১৩৮ সালে তিকরিতে বাগবিতন্ডার সময় শিরকুহর হাতে এক খ্রিষ্টান নিহত হলে তাদের দুই ভাই বহিষ্কৃত হন। যেদিন তারা চলে যান তার ভাইপো সালাহউদ্দিন সেই রাতে জন্মগ্রহণ করেছিলেন বলে ধারণা করা হয়। তারা নুরউদ্দিন জেনগির সেনাবাহিনীতে যোগ দেন এবং শিরকুহ নুরউদ্দিন জেনগির অধীনে কাজ করা শুরু করেন। শিরকুহকে পরে হিমস, আর রাহবাসহ কিছু অঞ্চলের দায়িত্ব দেয়া হয়। আইয়ুব প্রথমে বালবিক ও পরে দামেস্কের গভর্নরের দায়িত্ব পালন করেন। ১১৫৪ সালে নুরউদ্দিনের কাছে দামেস্কের আত্মসমর্পণে তারা দুই ভাই আলোচনায় অংশ নিয়েছিলেন।
১১৬৩ সালে মিশরের উজির শাওয়ার ফাতেমীয় উজিরের দায়িত্ব বিষয়ে তার ও দিরগামের মধ্যে সমস্যা নিরসনের জন্য নুরউদ্দিনকে আবেদন জানান। নুরউদ্দিন এসময় শিরকুহকে পাঠারান। এসময় তার ভাইপো সালাহউদ্দিন উপদেষ্টা হিসেবে তার সাথে যান। শাওয়ারকে পুনরায় দায়িত্ব প্রদান করা হয় এবং দিরগাম নিহত হন। কিন্তু শিরকুহর সাথে মতপার্থক্যের পর তিনি জেরুজালেমের প্রথম এমালরিকের সাথে মিত্রতা স্থাপন করেন। ১১৬৪ সালে এমালরিক মিশরের দিকে অগ্রসর হয়ে বিলবাইসে শিরকুহকে অবরোধ করেন। পাল্টা আঘাত হিসেবে নুরউদ্দিন ক্রুসেডার রাজ্যসমূহে আক্রমণ করেন এবং এন্টিওক প্রায় দখল করে ফেলেন।
১১৬৭ সালে ফাতেমীয় খলিফা আল আদিদ ক্রুসেডারদের বিরুদ্ধে লড়াইয়ের জন্য শিরকুহকে পুনরায় মিশরে ফিরিয়ে আনেন। শাওয়ার পুনরায় এমালরিকের সাথে মিত্রতা স্থাপন করেন। এমালরিক আলেক্সান্দ্রিয়ায় শিরকুহকে অবরোধ করেন। শিরকুহ ফিরে যেতে রাজি না হওয়া পর্যন্ত অবরোধ কার্যকর ছিল। এমালরিক বাইজেন্টাইন সাম্রাজ্যের সাথে মিত্রতা স্থাপন করে এবং সম্পূর্ণরূপে মিশর দখলের পরিকল্পনা করেন। মিশরে থেকে যাওয়া ক্রুসেডারদের ঘাঁটি ধ্বংস করার জন্য শাওয়ার মিত্রতা বদল করে শিরকুহর সাথে হাত মেলান। মুসলিমদের সাথে ক্রুসেডারদের লড়াই হয়। ক্রুসেডাররা রসদের অভাবে মিশর জয় করতে পারেনি। ফলে তারা পিছু হটে।
ধর্মীয় কারণে শিরকুহ ও তার সহযোগীরা মিশরের অভিজাতদের মধ্যে ব্যাপক সমর্থন লাভ করেন। ফাতেমীয় শাসকরা শিয়া হলেও মিশরের অধিকাংশ জনগণই ছিল সুন্নি মতাবলম্বী। ১১৬৯ সালের জানুয়ারিতে শিরকুহ কায়রোতে প্রবেশ করেন এবং অবিশ্বস্ততার জন্য শাওয়ারকে মৃত্যুদন্ড দেয়া হয়। তিনি কায়রোয় পৌছালে খলিফা আল আদিদ তাকে সম্মানের সাথে গ্রহণ করেন। তাকে উজিরের দায়িত্ব দেয়া হয়। তবে শিরকুহ তার দুই মাস পরে ২২ মার্চ অসুস্থ হয়ে মৃত্যুবরণ করেন।
শিরকুহর মৃত্যুর পর তার ভাইপো সালাহউদ্দিন উজির হন। একইসাথে তিনি নুরউদ্দিনের উত্তরসুরি হয়েছিলেন। একারণে মিশর ও সিরিয়া একত্রীত হয় এবং তা সিরিয়া ও ফিলিস্তিন থেকে ক্রুসেডারদের মূলোৎপাটনে সালাহউদ্দিনের জন্য সহায়ক হয়।
মুসা খান মসজিদ
মুসা খানের মসজিদ বা মুসা খাঁর মসজিদ বাংলাদেশের ঢাকা শহরে অবস্থিত ছায়া সুনিবিড়, মোগল স্থাপত্যের অনুকরণে নির্মিত মসজিদ। এটি ঢাকা বিশ্ববিদ্যালয় এর শহীদুল্লাহ হল ছাত্রাবাসের নিকটে ও কার্জন হলের পিছনে অবস্থিত। ধারণা করা হয় যে, এই মসজিদটি ঈসা খাঁর পুত্র মুসা খান নির্মাণ করেন। ঢাকা শহরে বিনত বিবির মসজিদ এর পাশাপাশি এটি প্রাক-মুঘল স্থাপত্যের একটি নিদর্শন।
ঢাকা বিশ্ববিদ্যালয়ের কার্জন হল প্রাঙ্গণে শহীদুল্লাহ হলের উত্তর-পশ্চিম কোণে মুসা খাঁর মসজিদ নির্মিত হয় আনুমানিক ১৬৭৯ সালে। 
ভৌগলিক স্থানাঙ্কে মুসা খান মসজিদের অবস্থান ।
একটি উঁচু প্লাটফর্মের উপর নির্মিত মসজিদটির নিচতলায় কয়েকটি কক্ষ রয়েছে। এগুলোতে আগে মসজিদ সংশ্লিষ্টরা বাস করলেও এর সবগুলোই এখন পরিত্যক্ত। তিন গম্বুজ বিশিষ্ট মসজিদটির একটি গম্বুজে বড় ফাটল দেখা দিয়েছে। ঐ ফাটল দিয়ে গত বর্ষায় বৃষ্টির পানি মসজিদের ভিতরে পড়েছে বলে জানিয়েছেন মুসল্লিরা। মসজিদের পশ্চিম ও পূর্ব প্রাচীর প্রায় ৬ ফুট পুরু। উত্তর ও দক্ষিণ প্রাচীর ৪ ফুট পুরু। চার দেয়াল, ছাদ এবং গম্বুজ— সবকিছুতেই দীর্ঘদিন ধরে শেওলা জমে কালচে হয়ে গেছে। মসজিদের দুই মূল স্তম্ভে বড় ধরনের ভাঙন সৃষ্টি হয়েছে। ইতিহাসবিদ আহমদ হাসান দানীর ‘ঢাকা:অ্যা রেকর্ড অব ইটস চেঞ্জিং ফরচুনস’ গ্রন্থে উল্লেখিত বর্ণনামতে, মসজিদটি মুসা খাঁর নামে হলেও স্থাপত্যশৈলী অনুযায়ী এটি শায়েস্তা খাঁর আমলে বা তারপরে নির্মিত হয়েছিল।
নসওয়াল গলি মসজিদ
নসওয়াল গলি মসজিদ ঢাকার প্রাচীন একটি মসজিদ। মসজিদের সঙ্গে একটি তোরণও ছিল। ১৪৫৯ সালে মসজিদ ও তোরণটি নির্মিত হয়েছিল।
আবুল কালাম মোহাম্মদ যাকারিয়া লিখিত ‘বাংলাদেশের প্রত্ন সম্পদ’ গ্রন্থপাঠে জানা যায়, ঢাকা কেন্দ্রীয় কারাগারের পশ্চিম দিকে প্রাচীন গিরদী-কিলা এলাকায় নসওয়াল গলি নামক রাস্তায় একটি প্রাচীন তোরণ ও মসজিদ ছিল। বর্তমানে এ সবের কিছুই নেই। ঐ স্থানে গড়ে উঠেছে স্থানীয়দের বাড়ি ও দোকানপাট। নসওয়াল গলি মসজিদের শিলালিপির অনুলিপি জাতীয় আর্কাইভসে সংরক্ষিত রয়েছে। মূল শিলালিপিটি ছিল ঢাকা জেলা প্রশাসকের অফিসে। শিলালিপির বর্ণনা অনুযায়ী ১৪৫৯ সালে মসজিদ ও তোরণটি নির্মিত হয়েছিল।
আলার কালাম
আলার কালাম (পালি: आलार कालाम) প্রাচীন ভারতের একজন যোগ শিক্ষক ছিলেন।
আলার কালাম বৈশালী নগরে সাংখ্য দর্শনের শিক্ষক ছিলেন। মজ্ঝিম নিকায়ের অরিয়পরিবেসন সুত্ত অনুসারে মহাভিনিষ্ক্রমণের পর সিদ্ধার্থ গৌতম তাঁর নিকট যোগ শিক্ষালাভ করেন। আলারা তাঁকে অকিঞ্চন্নায়তন নামক ধ্যানের একটি বিশেষ অবস্থা সম্বন্ধে শিক্ষা প্রদান করেন। কিন্তু আলারের নিকট হতে সমস্ত শিক্ষা লাভ করেও অতৃপ্ত সিদ্ধার্থ গৌতম আরও জ্ঞানলাভের উদ্দেশ্যে উদ্দক রামপুত্ত নামক অপর এক শিক্ষকের নিকট যোগ শিক্ষালাভ করেন। পরবর্তীকালে বুদ্ধত্ব লাভের পর গৌতম বুদ্ধ তাঁর অভিজ্ঞতা ও শিক্ষা তাঁর দুই গুরু আলার কালাম ও উদ্দক রামপুত্ত জানাবেন বলে স্থির করেন, কিন্তু ততদিনে উভয়েরই মৃত্যু ঘটে গেছিল।
অশ্বঘোষ তাঁর "বুদ্ধচরিত" গ্রন্থে আলার কালামের চরিত্রকে জীবনদান করেছেন এই গ্রন্থে আলার কালাম সিদ্ধার্থ গৌতমকে তাঁর অকিঞ্চন্নায়তন দর্শন সম্বন্ধে বর্ণনা করেছেন। এই তত্ত্বের সঙ্গে সাংখ্য দর্শনের বহুলাংশে মিল রয়েছে। বুদ্ধঘোষ তাঁর "মনোরথপূরনি" গ্রন্থে ভরন্দু কালাম নামক আলার কালামের অপর এক শিষ্যের উল্লেখ করেছেন, যিনি সিদ্ধার্থ গৌতমের সঙ্গে একই সময় তাঁর শিষ্যত্ব গ্রহণ করেছিলেন।
উদ্দক রামপুত্ত
উদ্দক রামপুত্ত (পালি: उद्दक रामपुत्त) বা উদ্রক রামপুত্র () প্রাচীন ভারতের একজন যোগ শিক্ষক ছিলেন, যিনি সিদ্ধার্থ গৌতমকে শিক্ষাপ্রদান করেন।।
মহাভিনহিষ্ক্রমণের পরে সিদ্ধার্থ গৌতম আলার কালাম নামক বৈশালী নগরে সাংখ্য দর্শনের শিক্ষকের নিকট হতে যোগশিক্ষা লাভ করেন।। কিন্তু সকল প্রশ্নের উত্তর না পাওয়ায় অতৃপ্ত সিদ্ধার্থ আরও জ্ঞানলাভের উদ্দেশ্যে যোগ শিক্ষক উদ্দক রামপুত্তের নামক অপর এক শিক্ষকের নিকট যোগ শিক্ষালাভ করেন। কিন্তু উদ্দক এয়ামপুত্তের নিকট হতে শিক্ষালাভ করেও সিদ্ধার্থ সন্তুষ্ট হতে পারেননি। সিদ্ধার্থ তাঁকে ত্যাগ করে কঠোর তপস্যার উদ্দেশ্যে বুদ্ধগয়ার নিকট উরুবিল্ব নামক একটি রম্য স্থানে গমন করেন। পরবর্তীকালে বুদ্ধত্ব লাভের পর গৌতম বুদ্ধ তাঁর অভিজ্ঞতা ও শিক্ষা তাঁর দুই গুরু আলার কালাম ও উদ্দক রামপুত্তকে জানাবেন বলে স্থির করেন, কিন্তু ততদিনে উভয়েরই মৃত্যু ঘটে গেছিল।
মগধ সাম্রাজ্য
মগধ সাম্রাজ্য বলতে মগধ অঞ্চলের নিম্নলিখিত সাম্রাজ্যকে বোঝানো হয়।
অশোক (দ্ব্যর্থতা নিরসন)
অশোক দ্বারা বোঝাতে যেতে পারেঃ
ডেভিড লয়েড
ডেভিড লয়েড (জন্ম: ১৮ মার্চ, ১৯৪৭) ল্যাঙ্কাশায়ারের অ্যাক্রিংটনে জন্মগ্রহণকারী ইংল্যান্ডের সাবেক ক্রিকেটার। ইংল্যান্ড দলের পক্ষে আন্তর্জাতিক ক্রিকেটে প্রতিনিধিত্ব করেছেন। 'বাম্বল' ডাকনামে পরিচিত লয়েড কাউন্টি ক্রিকেটে ল্যাঙ্কাশায়ার দলে খেলেন। দলে তিনি বামহাতি ব্যাটসম্যান হিসেবে খেলাসহ বামহাতে স্পিন বোলিংয়ে পারদর্শী ছিলেন। এছাড়াও তিনি অ্যাক্রিংটন স্ট্যানলি দলের পক্ষে অর্ধ-পেশাদার ফুটবল খেলায় অংশগ্রহণ করেন।
ইংল্যান্ড দলের পক্ষে নয় টেস্ট খেলেন। তাঁর সর্বোচ্চ রান ছিল অপরাজিত ২১৪*। এছাড়াও আটটি একদিনের আন্তর্জাতিকে অংশ নেন। প্রথম-শ্রেণীর ক্রিকেটে সফলতম অল-রাউন্ডার ছিলেন তিনি। উনিশ হাজারেরও অধিক রান সংগ্রহসহ ২৩৭ উইকেট পেয়েছেন। ১৯৭৩ থেকে ১৯৭৭ মেয়াদে নিজ কাউন্টি দলে অধিনায়কের দায়িত্ব পালন করেন।
খেলোয়াড়ী জীবন থেকে অবসর নেয়ার পর প্রথম-শ্রেণীর ক্রিকেটে আম্পায়ারের দায়িত্বে মনোনিবেশ ঘটান। এছাড়াও তিনি ল্যাঙ্কাশায়ার ও ইংল্যান্ড ক্রিকেট দলের কোচের দায়িত্ব পালন করেন। কিন্তু ১৯৯৯ সালের ক্রিকেট বিশ্বকাপ শেষে ইংল্যান্ড দলের কোচের দায়িত্ব থেকে অব্যাহতি নেন। পরবর্তীতে টেস্ট ম্যাচ স্পেশালে ক্রিকেট ধারাভাষ্যকার ছিলেন। বর্তমানে তিনি স্কাই স্পোর্টসে ধারাভাষ্যে নিয়োজিত। এছাড়াও তিনি লেখক, সাংবাদিক ও কলাম লেখক হিসেবে পরিচিত।
বিম্বিসার
বিম্বিসার (সংস্কৃত: बिम्बिसार) (৫৫৮ খ্রিঃপূঃ – ৪৯১ খ্রিঃপূঃ) হর্য্যঙ্ক রাজবংশের রাজা ছিলেন, যিনি ৫৪২ খ্রিস্টপূর্বাব্দ থেকে ৪৯২ খ্রিস্টপূর্বাব্দ পর্যন্ত মগধ শাসন করেন। তাঁর পৃষ্ঠপোষকতায় উত্তর ভারতে বৌদ্ধ ধর্মের বিস্তার সম্ভব হয়েছিল।
সিংহলী বৌদ্ধ গ্রন্থ মহাবংশ অনুসারে বিম্বিসার মাত্র পনেরো বছর বয়সে তাঁর পিতা মহাপদুম কর্তৃক মগধের রাজা রূপে অভিষিক্ত হন। বিম্বিসারের মাতার নাম ছিল বিম্ব। প্রাচীন গ্রন্থগুলিতে বিম্বিসারকে "সেনিয়" নামে উল্লেখ করা হয়েছে। টীকাকার বুদ্ধঘোষের মতে "সেনিয়" তাঁর ব্যক্তিগত নাম ছিল, অপরপক্ষে ধম্মপালের মতে "সেনিয়" ছিল তাঁর গোত্রের নাম।
বিম্বিসার বিভিন্ন রাজ্যের রাজকুমারী ও অভিজাত নারীদের বিবাহের মাধ্যমে রাজ্যগুলির সঙ্গে কূটনৈতিক সুসম্পর্ক স্থাপনে আগ্রহী ছিলেন। তিনি কোশল রাজ মহাকোশলের কন্যা কোশল দেবীকে বিবাহ করলে দুই রাজ্যের মধ্যে দীর্ঘদিনের বৈরিতার অবসান ঘটে। বিবাহের যৌতুক হিসেবে বিম্বিসার কাশীর অধিকার লাভ করেন। বিম্বিসার বৈশালীর লিচ্ছবি মহাজনপদের প্রধান চেতকের কন্যা চেল্লনাকে বিবাহ করেন। বিম্বিসারের তৃতীয়া পত্নী ক্ষেমা ছিলেন মদ্র দেশের রাজকন্যা। তিনি সাম্রাজ্যের সম্প্রসারণের জন্য পূর্বে অঙ্গ রাজ্য অধিকার করেছিলেন, যা পরবর্তীকালে মৌর্য্য সাম্রাজ্য প্রতিষ্ঠার ভিত্তিভূমি হিসেবে কাজ করেছিল।
মহাবংশ ও দীপবংশ গ্রন্থানুসারে বিম্বিসার গৌতম বুদ্ধ অপেক্ষা পাঁচ বছর ছোট ছিলেন। পব্বজ্জাসুত্ত অনুসারে, বোধিলাভের সাত বছর পূর্বে মগধের রাজধানী রাজগৃহে সিদ্ধার্থ গৌতমের সঙ্গে বিম্বিসারের সাক্ষাত ঘটে। সিদ্ধার্থ নিজেকে শাক্য বংশজাত হিসেবে পরিচয় দিলে বিম্বিসার তাঁকে রাজগৃহে বসবাস করার অনুরোধ করলে সিদ্ধার্থ তা প্রত্যাখ্যান করেন, কিন্তু পরবর্তীকালে বোধিলাভের পর তিনি রাজগৃহে যাবেন বলে প্রতিশ্রুতি দেন। সেই প্রতিশ্রুতি রক্ষার্থে গৌতম বুদ্ধ বোধিলাভের দুই বছর পরে বিম্বিসারের সঙ্গে সাক্ষাৎ করেন। সেইদিনই বিম্বিসার বৌদ্ধ সংঘের সহস্রাধিক ভিক্ষুদের বসবাসের জন্য বেণুবন নামক উদ্যানটি গৌতম বুদ্ধকে প্রদান করেন। এরপর বুদ্ধ তাঁকে চতুরার্য সত্য সম্বন্ধে উপদেশ প্রদান করেন। বিম্বিসারের অনুরোধে বুদ্ধ অমাবস্যা ও পূর্ণিমা তিথিতে উপোসথ ব্রত পালনের বিধি প্রচলন করেন। আবার, বিম্বিসারের অনুরোধেই বুদ্ধ বর্ষাকালে পরিব্রাজন না করে একটি নির্দিষ্ট স্থানে অবস্থান করে সাধনার বর্ষাবাস নামক রীতি প্রচলন করেন। ভিক্ষুদের বর্ষাবাসের সুবিধার জন্য কুটীর নির্মাণ এবং বুদ্ধ ও ভিক্ষুদের চিকিৎসার জন্য রাজবৈদ্য জীবককে নিযুক্ত করেন। বিম্বিসারের তৃতীয়া পত্নী ক্ষেমা পরবর্তীকালে ভিক্ষুণী সংঘে যোগদান করে অর্হত্ত্ব লাভ করেন।
দেবদত্তের প্ররোচনায় বিম্বিসারের পুত্র অজাতশত্রু তাঁকে হত্যার চেষ্টা করেন। বুদ্ধের মতাদর্শে বিশ্বাসী বিম্বিসার তাঁর পুত্রকে ক্ষমা করে দেন। কিন্তু পুনরায় দেবদত্তের প্ররোচনায় অজাতশত্রু বিম্বিসার ও তাঁর উপদেষ্টামণ্ডলীকে গৃহবন্দী করে নিজেকে মগধের শাসক হিসেবে ঘোষণা করেন। ৪৯১ খ্রিস্টপূর্বাব্দে গৃহবন্দী অবস্থায় বিম্বিসারের মৃত্যু ঘটে।
দশহরা
দশহরা (সংস্কৃত: दशहरा) উত্তর ভারতে পালিত একটি হিন্দু উৎসব। সংস্কৃতির এই গুরুত্বপূর্ণ দশহরা উৎসবটি আশ্বিন মাসের শুক্ল পক্ষের দশমী তিথিতে উদযাপিত হয়। রামচন্দ্র এই দিন রাবণকে বধ করেছিলেন বলে হিন্দু মতে বিশ্বাস করা হয়ে থাকে।
আল-মুহতাদি
আল মুহতাদি (? – ২১ জুন ৮৭০) () ছিলেন ১৪শ আব্বাসীয় খলিফা। ৮৬৯ থেকে ৮৭০ সাল পর্যন্ত তিনি খলিফার পদে আসীন ছিলেন।
খলিফা আল মুতাজের মৃত্যুর পর তুর্কিরা তার চাচাত ভাই আল মুহতাদিকে নতুন খলিফা হিসেবে নির্বাচিত করে। অন্য খলিফাদের তুলনায় তিনি বেশ সফল ছিলেন। তার অধীনে দরবারে সংস্কার করা হয়। গায়িকা ও সঙ্গীতকে দরবার থেকে বিদায় দেয়া হয়। প্রতিদিন খোলা আদালতে বিচার কাজ করা হত। মদ ও জুয়াও নিষিদ্ধ করা হয়। তিনি উমাইয়া খলিফা উমর ইবনে আবদুল আজিজকে তার কাজের আদর্শরূপে স্থির করেন।
আল মুহতাদির শাসন এক বছরের মত স্থায়ী হয়। কিছু অসন্তোষ ও ষড়যন্ত্রের পর ৮৭০ সালে তিনি তুর্কিদের হাতে নিহত হন। এসময় তার বয়স ছিল আটত্রিশ বছর। প্রাচীন আরব লেখকরা তার ন্যায়বিচার ও মহানুভবতার প্রশংসা করেছেন। নিহত না হলে তিনি সেরা আব্বাসীয় খলিফা হতেন এমন বলা হয়।
দেশি রাস্না
দেশি রাস্না (দ্বিপদ নাম: Vanda tessellata) হচ্ছে ভারতীয় উপমহাদেশ থেকে ইন্দোচীন পর্যন্ত বিস্তৃত অর্কিডের একটি প্রজাতি। এটি ভেষজ উদ্ভিদ।
এদের বায়ুমূল বেশ ছড়ান ও লম্বা। নাতিদীর্ঘ কাণ্ডের দুপাশে ঘনবদ্ধ লম্বা লম্বা পাতা, খাদাল। পাতার কক্ষ থেকে গজান খাড়া ও শাখায়িত ডাঁটায় কয়েকটি ছোট ছোট ফুল হয়। ফুলের রং বেগুনি হলুদ, দাগফুটকি, ততটা আকর্ষণীয় নয়।
নীল রাস্না
নীল রাস্না (), (দ্বিপদ নাম: Vanda coerulea), হচ্ছে অর্কিডের একটি প্রজাতি। এদের ফুল নীল রঙের। এখন প্রকৃতিতে দুষ্প্রাপ্য। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী রক্ষিত অর্কিডের তালিকায় এ প্রজাতিটি সংরক্ষিত।
পাতাহীন ডেনড্রোবিয়াম
পাতাহীন ডেনড্রোবিয়াম (), (দ্বিপদ নাম: Dendrobium aphyllum) হচ্ছে অর্কিডের একটি প্রজাতি। এটি দক্ষিণ চীন, পূর্ব হিমালয় এবং ইন্দোচীনের স্থানীয় প্রজাতি। এরা লম্বা পুরুষ্টু বায়ুমূলের পরিবর্তে গুচ্ছমূলে আশ্রয় আঁকড়ে ধরে। কয়েকটি লম্বা লম্বা ৪০-৫০ সেমি ডাঁটার একটি গুচ্ছ হয়। তাতে একান্তরভাবে বিন্যস্ত পাতা। বসন্ত ও গ্রীষ্মে নিষ্পত্র ডালে ঝুলন্ত মঞ্জরিতে হালকা হলুদ ও বেগুনি আঁচের অনেকগুলি ফুল ফোটে। ফুল খুব ঘনবদ্ধ নয় এবং গন্ধহীন।
হাসি-মুখোশী ডেনড্রোবিয়াম
হাসি-মুখোশী ডেনড্রোরিয়াম (), (দ্বিপদ নাম: Dendrobium moschatum), হচ্ছে অর্কিডের একটি প্রজাতি।
পাতা ৫০-১০০ সেমি লম্বা। ফুল হালকা হলুদ-বেগুনি। ফুল বেশ বড় এবং গুচ্ছে কয়েকটি ফোটে।
হাসি-মুখোশী ডেনড্রোরিয়াম হিমালয়, পূর্ব ভারত, বাংলাদেশের উত্তর, নেপাল, ভুটান, আসাম, ইয়ুনান এবং ইন্দোচীনের (ভিয়েতনাম, থাইল্যান্ড, মায়ানমার, লাওস, কম্বোডিয়া) স্থানীয় প্রজাতি। এরা বাংলাদেশের সিলেট, চট্টগ্রাম, কক্সবাজার ও পার্বত্য চট্টগ্রামের পাহাড়ে জন্মে।
লিন্ডলের ডেনড্রোবিয়াম
লিন্ডলের ডেনড্রোবিয়াম (), (দ্বিপদ নাম: Dendrobium lindleyi, বা আগের Dendrobium aggregatum) হচ্ছে "ডেনড্রোবিয়াম" গণের অর্কিডের একটি প্রজাতি। এটি দক্ষিণ চীন এবং দক্ষিণ-পূর্ব এশিয়ায় (অসম, বাংলাদেশ, অরুণাচল প্রদেশ, লাওস, মায়ানমার, থাইল্যান্ড, ভিয়েতনাম) দেখা যায়।
এদের পাতার গোড়া স্ফীত, গুচ্ছবদ্ধ। এদের ফুল সোনালি-হলুদ, ভেতরে গাঢ় রঙের চোখ থাকে।
অ্যারিডেস ওডোরাটা
অ্যারিডেস ওডোরাটা (দ্বিপদ নাম: Aerides odorata) হচ্ছে অর্কিডের একটি প্রজাতি। এরা দক্ষিণ-পূর্ব এশিয়া, এবং চীনের (Yunnan, Guangdong) নিচু ভুমির বনে, এবং হিমালয়, ভুটান, অসম, বাংলাদেশ, ভারত, নেপাল, আন্দামান ও নিকোবর দ্বীপপুঞ্জ, মায়ানমার, থাইল্যান্ড, লাওস, কম্বোডিয়া, ভিয়েতনাম, Peninsular Malaysia, বোর্নিও, সুমাত্রা, জাভা, Sulawesi, the Lesser Sunda Islands, এবং ফিলিপাইনে দেখা যায়।
এদের লম্বা শাখায়িত বায়ুমূল ঝুলে থাকে মোটা তারের মতো কাণ্ডে লম্বা ও চ্যাপ্টা ঝুলন্ত পাতা থাকে। পাতার কক্ষ থেকে লম্বা ঝুলন্ত মঞ্জরিতে সাদা ফুলে ঠাসা থাকে। ফুলে মোমের গ্রথন, ফুল সুগন্ধি। ফুল গ্রীষ্ম ও বর্ষায় ফোটে।
অর্কিড
অর্কিড বা অর্কিড পরিবার () হচ্ছে সপুষ্পক উদ্ভিদের একটি পরিবারের নাম। এরা রঙিন, সুগন্ধি আর বহুলবিস্তৃত হয়। অ্যাাস্টারাসি পরিবারসহ, দুটি বৃহৎ পরিবারে বর্তমানে ৮৮০টি গণে ২১,৯৫০ থেকে ২৬,০৪৯টি গৃহীত প্রজাতি আছে। সিংহভাগ অর্কিডই পরাশ্রয়ী, তবে ভূমিজ অর্কিডও আছে, আছে মৃতজীবীও। পৃথিবীর সব মহাদেশেই অর্কিড দেখা যায়।
বিজয়া সুখদর্শন
বিজয়া সুখদর্শন বা ক্রাইনাম অ্যাামাবাইল (দ্বিপদ নাম: Crinum amabile) হচ্ছে "ক্রাইনাম" গণের একটি লিলি প্রজাতি।
এদের গোড়ার পাতা গুচ্ছসহ ১ মিটারের মতো উঁচু। পাতা লম্বা ও বড় এবং পাতার আগা চোখা। বর্ষায় ফুল ফোটে এবং সারা বছরে আরো কয়েকবার ফোটে। পাতার কক্ষ থেকে বের হওয়া লম্বা, চ্যাপ্টা ও পুরু ডাঁটার আগায় ঢাকা অনেকগুলো গাঢ়- বেগুনি কলি থেকে ফুল ফোটে। ফুল লম্বা ও ৬ পাপড়ির।
আন্তর্জাতিক গণিত অলিম্পিয়াডসমূহের তালিকা
১৯৫৯ সালে প্রথমবারের মত আন্তর্জাতিক গণিত অলিম্পিয়াড (আইএমও) অনুষ্ঠিত হয় রোমানিয়ায়। আন্তর্জাতিক বিজ্ঞান অলিম্পিয়াডসমূহের মধ্যে প্রাচীনতম-আন্তর্জাতিক গণিত অলিম্পিয়াড সেই হতে প্রতিবছর নিয়মিতভাবে অনুষ্ঠিত হয়। শুধুমাত্র ১৯৮০ সালে মঙ্গোলিয়ার অভ্যন্তরীণ গণ্ডগোলের কারণে গণিত অলিম্পিয়াড অনুষ্ঠিত হয়নি। কারণ, প্রথমদিকে এই প্রতিযোগিতাটি পূর্ব ব্লকের (সোভিয়েত প্রভাব বলয়) অন্তর্গত এবং ওয়ারশ চুক্তিতে অন্তর্ভুক্ত পূর্ব ইউরোপীয় দেশসমূহ নিয়ে চালু করা হয়েছিল, তাই পূর্ব ইউরোপের দেশসমূহই প্রথমদিকের আইএমওগুলোর আয়োজন করে। পরবর্তীতে ধীরে ধীরে অন্যান্য দেশও এর আয়োজন করা শুরু করে। প্রথমদিকের কিছু অলিম্পিয়াডের আয়োজন সম্পর্কিত তথ্য - যেমন কবে ও কোন শহরে তা অনুষ্ঠিত হয়েছিল, তা নিয়ে বিভ্রান্তি আছে।
১৯৫৯ সালে রোমানিয়ায় প্রথমবারের মত আইএমও অনুষ্ঠিত হয়েছিল। সাতটি দেশ সেবারে অংশগ্রহণ করেছিল – বুলগেরিয়া, চেকোস্লোভাকিয়া, পূর্ব জার্মানি, হাঙ্গেরি, পোল্যান্ড, রোমানিয়া এবং সোভিয়েত ইউনিয়ন – এবং আয়োজক দেশই শীর্ষস্থান লাভ করে। এরপর থেকেই ধীরে ধীরে অংশগ্রহণকারী দেশের সংখ্যা বাড়েঃ ১৯৬৯ সালে ১৪টি দেশ, ১৯৮৯ সালে ৫০টি দেশ এবং ২০০৯ শালে ১০৪টি দেশ এতে অংশ নেয়।
উত্তর কোরিয়াই একমাত্র দেশ যারা অবৈধ পন্থা অনুসরণ করতে গিয়ে ধরা পড়ে। ফলশ্রুতিতে তারা ১৯৯১ সালে অনুষ্ঠিত ৩২তম আইএমও এবং ২০১০ সালে অনুষ্ঠিত ৫১তম আইএমও থেকে বহিষ্কৃত হয়। ২০১১ সালের জানুয়ারি মাসে ২০১১-২০১৫ সাল পর্যন্ত সকল অনুষ্ঠানের খরচ বহনের জন্য গুগল আইএমও'র প্রতিষ্ঠানকে ১ মিলিয়ন € দেয়।
ব্রেকিং নিউজ রিপোর্টিংয়ে পুলিৎজার পুরস্কার
ব্রেকিং নিউজ রিপোর্টিংয়ে পুলিৎজার পুরস্কার আলোচিত সংবাদের জন্য পুলিৎজার পুরষ্কারের একটি ক্যাটাগরি। ১৯৫৩ সাল থেকে এ ক্যাটাগরিতে পুরষ্কার প্রদান করা হচ্ছে। তবে বিভিন্ন সময়ে এর বিভিন্ন নাম দেখা যায়। ১৯৫৩-১৯৬৩ পুরষ্কারের নাম ছিল লোকাল রিপোর্টিং, এডিশন টাইমের পুলিৎজার পুরষ্কার, ১৯৬৪-১৯৬ সাল পর্যন্ত ছিল লোকাল জেনারেণ বা স্পট নিউজ রিপোর্টিংয়ে পুলিৎজার পুরষ্কার।
জাপানের অঞ্চলসমূহের তালিকা
জাপানের অঞ্চলসমূহ হল দেশটির ঐতিহ্যগত উপবিভাগ ব্যবস্থা। এই অঞ্চল বিভাগগুলো বিভিন্ন ক্ষেত্রে ব্যবহার হয়। এই অঞ্চলগুলো মানচিত্র, ভূগোল এবং আবহাওয়ার রিপোর্ট প্রস্তুতিতে কাজে লাগে। এই অঞ্চলগুলো সাধারণত জাপানের প্রাথমিক বর্ণনা আর বিভিন্ন অঞ্চলের পারস্পরিক তুলনার কাঠামো হিসেবে ব্যবহার হয়।
জাপানের প্রতিটি অঞ্চলের নিজস্ব সাংস্কৃতিক ঐতিহ্য বর্তমান।
জাপান মোট আটটি অঞ্চলে বিভক্ত। মোটামুটি উত্তর থেকে দক্ষিণে এই অঞ্চলগুলি হল: